Qənirə Paşayeva Şri-Lankada: Fəal qadınlarla görüş – Foto – Turkustan.info\nQənirə Paşayeva Şri-Lankada: Fəal qadınlarla görüş – Foto\n03 Mart 2019 20:48\nMillət vəkili, Avrasiya Beynəlxalq Araşdırmalar İnstitutu İB-nin rəhbəri Qənirə Paşayeva beynəlxalq qadın konfransı çərçivəsində Şri-Lankanın rəsmiləri, təşkilat rəhbərləri və Pakistanın fəal qadınları ilə görüşüb.\nTurkustan.info xəbər verir ki, görüşdə ölkələrimiz arasında münasibətlərin və qarşılıqlı səfərlərin vacibliyi, münasibətlərin, əməkdaşlığın inkişafı üçün böyük prespektivlər olduğu vurğulanıb, qarşılıqlı dəstəyin və əməkdaşlığın daha da sürətlənəcəyinə inamı ifadə edilib.\nŞri-Lankanın rəsmiləri, təşkilat rəhbərləri və Pakistanın fəal qadınları təmsil etdikləri ölkələrin Azərbaycanla əməkdaşlığın, dostluğun inkişafına böyük önəm verdiklərini, ölkələrimiz arasında münasibətlərin getdikcə daha sürətlə inkişaf edəcəyinə inandıqlarını vurğulayıblar.\nGörüşlər zamanı Qənirə Paşayeva onlara Azərbaycan, ölkəmizin 1-ci vitse-prezidenti Mehriban Əliyeva başda olmaqla Azərbaycan qadınlarının cəmiyyətdə rolu barədə danışıb, Qarabağ həqiqətləri ilə bağlı məlumatlar verib. Q.Paşayeva 1 milyon azərbaycanlının, yüz minlərlə azərbaycanlı qadının Ermənistanın işğalı nəticəsində öz yurd-yuvalarından qaçqın və məcburi köçkün düşməsi və onların fundamental insan haqlarının bu gün də Ermənistan tərəfindən pozulmaqda davam etməsi, Ermənistanın işğal etdiyi Azərbaycan torpaqlarında törətdiyi vandalizm aktları ilə bağlı məlumatlar verib.\nMillət vəkili Şri-Lankanın rəsmiləri, təşkilat rəhbərləri və Pakistanın fəal qadınlarına Azərbaycanın iqtisadi, turizm potensialı, mədəniyyəti ilə bağlı da danışıb, Azərbaycanın tarixi, mədəniyyəti ilə bağlı materiallar hədiyyə edib.\nGörüşlərdə Azərbaycanın bir qrup fəal qadını – İqtisad Universitetinin prorektoru Səadət Qəndilova, Bakı Dövlət Universitetinin müəllimləri – professor, tarix elmləri doktoru İradə Hüseynova, dosent, iqtisadiyyat üzrə fəlsəfə doktoru Həbibə Qələndərova, Azərbaycan Sahibkar Qadınlar Assosiasiyasının təmsilçisi Sevda Nəcəfova, Fitoterapevtlər Cəmiyyətinin sədri, tibb elmləri üzrə fəlsəfə doktoru Məlahət Qəhrəmanova, Regional Hüquqi və İqtisadi Maarifləndirmə İB-nin rəhbəri Arzu Bağırova, iş qadınları Yeganə Malkoç, Naibə Abdullayeva, Ramilə Şirinova, Pərvanə Mustafayeva, fəal qadınlar Yeganə Əliyeva, Cəmilə İsmayılova, Nigar Qələndərova iştirak ediblər.\nƏvvəlki Təbrizlilərin Zərifə Qarabağ müraciəti: Nikola etiraz\nSonrakı Bu nazirliklərə yeni vəzifələr həvalə edildi


İraq mətbuatında Azərbaycan haqqında məqalə dərc olunub » davam.az - BÜTÖV AZƏRBAYCAN ADINA!\nİraq mətbuatında Azərbaycan haqqında məqalə dərc olunub\n02.06.2021 [10:26] - Xəbərlər, Siyasət\nAzərbaycan Respublikasının İraqdakı müvəqqəti işlər vəkili Nəsir Məmmədovun “non14.net” saytında məqaləsi dərc olunub.\nMəqalədə Azərbaycan Xalq Cümhuriyyətinin yaranması və ölkəmizin müasir dövrü barədə geniş məlumat verilib.\nNəzərə çatdırılıb ki, XX əsrin əvvəlləri Azərbaycan xalqı iradəsini ortaya qoyaraq 1918-ci ildə müstəqillik əldə edib. Şərqdə ilk demokratik respublika olan Azərbaycanda ilk dəfə olaraq qadınlara seçib-seçilmək hüququ verilib. Parlamentdə Azərbaycanda yaşayan bütün xalqların nümayəndələri təmsil olunub. Bir sıra Avropa dövlətləri ilə yanaşı həmin dövrdə ABŞ da Azərbaycanın müstəqilliyini de-yure tanıyıb. Lakin Rusiyada bolşeviklərin hakimiyyətə gəlməsi ilə milli dövlətimiz işğala məruz qalıb və 23 ay fəaliyyət göstərdikdən sonra süquta uğrayıb. Buna baxmayaraq Azərbaycanın tarixinə şanlı səhifə yazılıb.\nMəqalədə qeyd edilib: “XX əsrin sonunda Azərbaycan xalqı yaranan tarixi şəraitdən istifadə edərək ikinci dəfə öz müstəqilliyini bərpa edib. Lakin müstəqilliyin ilk illərində ölkəmizi bürüyən xaos və anarxiyadan istifadə edən Ermənistan elan olunmamış müharibəyə başlayaraq ərazilərimizin 20 faizini işğal etmişdi.\nXalq xilas yolunu yalnız Heydər Əliyevdə gördü. Hələ SSRİ dövründə Azərbaycana rəhbərlik edən Heydər Əliyev respublikamızı geridə qalan aqrar ölkədən sənayenin inkişaf etdiyi respublikaya çevirdi. Minlərlə gənc SSRİ-nin ən qabaqcıl ali təhsil ocaqlarına təhsil almağa göndərilirdi. Bakıda və rayonlarda onlarla sənaye müəssisələri, zavod və fabriklər açılırdı. Bütün bunlar xalqın yaddaşında qaldığı üçün Heydər Əliyevin hakimiyyətə qayıdışı təkidlə tələb olundu və 1993-cü ilin iyununda xalqın görkəmli oğlu xalqın tələbinə səs verdi. Hakimiyyətə qayıtdıqdan sonra Heydər Əliyev ilk növbədə Ermənistanın Azərbaycan ərazilərini işğal etməsinin qarşısını aldı. Atəşkəs rejimi tətbiq edildi və ölkədə ictimai-siyasi sabitliyin əsası qoyuldu. Azərbaycan inkişaf yoluna qədəm qoydu. 1994-cü ilin sentyabrında xarici dövlətlərin neft şirkətləri ilə imzalanan “Əsrin müqaviləsi” sayəsində Azərbaycana milyonlarla dollar sərmayə yatırıldı. Bu vəsaitlə infrastruktur layihələri həyata keçirildi və iqtisadiyyat inkişaf etməyə başladı. Heydər Əliyev Azərbaycan xalqının ümummilli liderinə çevrildi. Öz bəsirəti və uzaqgörən siyasəti ilə Azərbaycanı dünya birliyinin tamhüquqlu üzvünə çevirdi.\nAzərbaycan xalqının ümummilli lideri Heydər Əliyevin siyasi kursunu onun davamçısı İlham Əliyev uğurla həyata keçirdi. Azərbaycan müasir dünyada ən etibarlı tərəfdaşlar sırasına daxil oldu. Təsadüfi deyildir ki, uzun illər boyu davam edən danışıqlar bir nəticə vermədikdə Müzəffər Ali Baş Komandan İlham Əliyevin rəhbərliyi ilə Ordumuz 44 günlük Vətən müharibəsində Qarabağı Ermənistan işğalından azad etdi. Bu gün dünya dövlətləri Azərbaycan Ordusunun müvəffəqiyyətini analız edərək nümunə götürürlər.\nAzad edilən rayonlarda geniş quruculuq və bərpa işləri həyata keçirilir. Azərbaycan Prezidenti İlham Əliyev bütün dünyaya dövlətimizin həmişə sülh arzuladığını, lakin Azərbaycanla düşmənçilik edərək ərazi iddiaları irəli sürənlər üçün heç də yaxşı olmayacağını sübut etdi”.


“Yasda 10 dəqiqə oturub başsağlığı verdin, dur, get!” - MINVAL.INFO\n“Rəsmi şəxslərdən başqa, cənab prezidentin verdiyi başsağlığından başqa, digər şəxslərin rəsmi dövlət qəzetlərində başsağlığı verməsi qadağan olunacaq. Qəzetlərin son səhifəsi artıq başsağlığı mərasiminə dönüb. Xüsusilə də hökumət qəzetlərinin. Başsağlığı verilən yerə xəbər, yaxud da hansısa digər yazılar verə bilərlər. Bizim digər qəzetlərlə işimiz yoxdur. Söhbət dövlətin vəsaiti ilə çap olunan rəsmi qəzetlərdən gedir. Mən hesab edirəm ki, nəhayət, buna son qoymaq lazımdır”.\n“Minval.info” xəbər verir ki, bunu “Yeni Müsavat”a Yeni Azərbaycan Partiyası (YAP) icra katibinin müavini, ictimai birliklər və dini qurumlar komitəsinin sədri Siyavuş Novruzov deyib. O, bildirib ki, indiyə qədər tətbiq olunan qaydaların yığışdırılması zərurəti yaranıb: “Yazılır ki, filankəs ölüb. Allah rəhmət eləsin! Ölüb, ölüb də. Rəsmi adamdırsa, bu, başqa məsələ. Dövlət başçısı buna başsağlığı verir. Necə ki, hardasa zəlzələ, yaxud başqa ağır hadisə baş verəndə, çoxsaylı insan tələfatı olanda dövlətlərin başçıları bir-birinə başsağlığı verirlər, bu, başqa şeydir. Ya da Azərbaycanın hansısa dövlət xadimi və ya mədəniyyət-incəsənət xadimi rəhmətə gedəndə dövlət başçısı bununla bağlı başsağlığı verir, nekroloq imzalayır. Bunlar fərqli məsələdir. Amma birinin qayınanası, qayınatası ölüb, Allah rəhmət eləsin, başsağlığı yarışı başlayır, qəzetin bir hissəsi belə şeylərə sərf olunur. Başsağlıqları növbəyə düzülür. Zəng elə, başsağlığı ver, daha bunu başqasına niyə elan edirsən ki? İndi biz istəyirik bunu qanuni formaya salaq”.\nKomitə sədri digər dəyişikliklərin də anonsunu verib: “Deyək ki, hardasa yas məclisidir, amma insanlar işləyirlər, iş vaxtıdır. Maksimum müddət 10 dəqiqə olmalıdır. Gəldin, başsağlığı verdin, dur, get! Sən gəlib iki saat oturursan yas məclisində… Bəziləri dövlət məmuru, icra başçısı, polis rəisləridir, onların o qədər işi var ki. Əlacsızlıqdan gəlirlər, orada otururlar. Tez gedəndə deyirlər niyə məclisi tez tərk elədi? Belə şeylərlə insanların vaxtını almaq olmaz. İstəyirik ki, bütün bunların hamısını qanuna daxil edək və bu məsələlər birdəfəlik öz həllini tapsın”.\nS.Novruzov bildirib ki, “ehsan qadağası” məsələsi də gündəmdədir: “Bu da bizim nəzərimizdədir. Bəzi yerlərdə məsələlər həllini tapıb. Məsələn, Naxçıvan Muxtar Respublikasında bu məsələ bütövlükdə həll olunub və artıq ənənə şəklini alıb. Bir dəfə ehsan verilir, o da 3 mərasimində, özü də bir saat müddətində. Həmçinin orada bir cür yemək ola bilər. Meyvə, digər nemətlər masaya qoyula bilməz. Ehsan masasında çay, limon, xurma, halva ola bilər. Bunlar da ehsan sayılır. Azərbaycanın bəzi ərazilərində də məsələlər yoluna qoyulub. Amma bəzi yerlərdə bu ənənəni pozurlar. Yəqin ki, biz bu kimi hallarla mübarizə məqsədilə addımlar atacağıq. Xüsusilə Bakı şəhərində. Elə yerlər var ki, qazanc məqsədilə istifadə edirlər və insanlar arasında fərq yaranır. Hansı ki, insanlar arasında fərq olmamalıdır, hamı bərabərdir”.\nKomitə rəhbəri qəbiristanlıqlardakı başdaşları ilə bağlı Nazirlər Kabinetinin qərarının olduğunu da vurğulayıb: “Nümunəvi qəbiristanlıqların salınması ilə əlaqədar qərar verilib. Biz bunu qanun kimi qəbul etmək istəyirdik, sonra məsləhət oldu ki, Nazirlər Kabineti qərar versin. Çünki o yerləri Nazirlər Kabineti ayırır. Beləliklə, Nazirlər Kabineti qərar verdi. Şəhidlərin, Fəxri Xiyabanda dəfn olunanların məzarlarını çıxmaq şərtilə, digər qəbiristanlıqlarda məzar daşları eyni ölçüdə olmalı, nömrələnməli, kitaba işlənməlidir. İmkansız vətəndaşların dəfnini, qəbrinin üstünün götürülməsini bələdiyyələr həyata keçirəcək”.\nTarix: 2019/08/29 15:27


“Ziyad Səmədzadə: “Azərbaycan dövləti və xalqı bu sınaqdan da üzüağ çıxdı”\n12 İyul 2018 15:56 (UTC+04:00)\n"Bir Azərbaycan ziyalısı, bir Azərbaycan vətənadaşı, bir millət vəkili kimi 10 iyul tarixində Gəncədə baş verənlərdən çox üzüldüm. Bu, Azərbaycan dövlətinə qarşı onu istəməyən qüvvələt tərəfindən edilən qəsddir, təxribatdır, terror aktıdır. Bu hadisəni törədənləri və onların arxasında dayanan qüvvələri qətiyyətlə pisləyir və bildirmək istəyirəm ki, bununla Azərbaycan dövləti və dövlətçiliyinə heç nə edə bilməyəcəklər, 90-ci illərdə olduğu kimi, bundan sonra da bu cür cəhdlər məğlubiyyətə, fiaskoya uğradılacaq. Çünki güclü, qüdrətli, dünyada sözü və nüfuzi ilə hesablaşılan Azərbaycan dövləti, İlham Əliyev kimi liderimiz var". Bunu deyən millət vəkili Ziyad Səmədzadə xatırladıb ki, ötən əsrin 90-cı illərinin əvvəllərində, mərhum dövlət başçısı Heydər Əliyevin ikinci dəfə hakimiyyətə qayıdışından sonra Azərbaycanda əsl dövlət quruculuğuna, ölkənin müdafiə qabiliyyətinin artırılmasına, iqtisadiyyatın inkişafına və möhkəmləndirilməsinə start verildi. Onun sözlərinə görə, ancaq bu siyasət, müstəqil dövlətçilik kursu o zamanlar bəzi daxili və xarici qüvvələri heç cür razı sala bilmir, hər vəchlə onun qarşısının önləməsinə, kəsilməsinə yönəlmiş cəhdlərə əl atılırdı.\nO, deyib ki, xüsusilə, dünyanın nüfuzlu neft şirkətləri ilə kontraktların imzalanmasına, "Bakı-Tbilisi-Ceyhan" layihəsinin baş tutmasına qısqanclıqla yanaşılır, ən ağlasığmaz maneçiliklər, əngəllər törədilməyə çalışılırdı:"Ancaq müdrik Heydər Əliyevin iradəsi, qətiyyəti sayəsində bütün təzyiqlərə, təhdidlərə sinə gərildi, bütün maneələr, əmgəllər aşıldı və "1994-cü ilin sentyabrın 20-də "Əsrin müqaviləsi" imzalandı. Bununla da Azərbaycan dövləti və dövlətçiliyinin tarixində yeni mərhələyə qədəm qoyuldu. Düzdür, Azərbaycanı istəməyən qüvvələr yenə sakitləşmədilər, məğlubiyyətləri ilə barışmaq istəmədilər, 1994-cü ilin oktayabr və 1995-ci ilin mart aylarında növbəti dəfə dövlət çevrilişlərinə cəhd etdilər, amma yenə də alınmadı, niyyətlərinə nail ola bilmədilər, Heydər Əliyev-xalq birliyi sayəsində ölkəmizə, müstəqilliyimizə qarşı yönəlmiş məkrli planlar dəf edildi. Azərbaycan bu gün də böyük uğurlara, böyük layihələrə imza atır. Cəmi 3 ay ərzində az qala əsrə bərabər olacaq addımlar atılıb. Cənub Qaz Dəhlizinin rəsmi açılış mərasimi, TANAP-ın işə düşməsi, müstəqilliyimizin və ordumuzun 100 illiyinin yüksək və təntənəli şəkildə qeyd olunması, illərlə yaddaşlardan silinməyəcək Hərbi Paradın keçirilməsi, TAP-la bağlı mühüm addımların atılması və sair, bunlar hamısı böyük işlərdir, Azərbaycanın gücü, qüdrəti deməkdir. Amma bu uğurlar, Azərbaycanın nəinki regionun, Avropanın və dünyanın enerji təhlükəsizliyinin təmin olunmasında əsas aktorlardan birinə çevrilməsi yenə də düşmənlərimiz, anti-Azərbaycan dairələrini rahatsız etməkdə, yuxularını ərşə çəkməkdədir. Onlar hər dəfə məğlubiyyətə məhkum edilsələr də, yenə də öz məkrli niyyətlərindən əl çəkmək istəmirlər və əllərinə düşən hər fürsətdən ölkəmizə qarşı yaralanmağa çalışırlar. Gəncədə baş verənlər də məhz bunların əlamətləri, Azərbaycan çalxalamaq, yolundan döndərmək istəyən qüvvələrin son çırpınışlarıdır. Lakin yenə də alınmadı, yenə də hesabları düz çıxmadı, din amili də işə yaramadı. Çünki alına da bilməzdi. Azərbaycan hüquqi, dünyəvi, demokratik dövlətdir, bu yolla da inkişafına doğru irəliləyir. Xalqımız da müdrik, ağı qararadan seçməyi bacaran, dünyəviliyi, demokratik dəyərləri bölüşən, həmçinin, öz milli adət-ənənlərinə, gözəl İslam dininə sadiq qalan bir xalqdır. Onu artıq nə iləsə aldatmaq, şirnikləndirmək, öz dəyərlərindən imtina etdirmək olmaz və mümkün deyil. Gəncə hadisələrinə münasibətdə də, bu, bir daha özünün əyani sübutunu ortaya qoydu".\nMillət vəkilinin bildirdiyinə görə, bu gün Azərbaycanda güclü xalq-iqtidar birliyi mövcuddur və bu birlik ölkəmizdə bütün problemlərin aradan qaldırılmasına imkan verir:"Bir daha qeyd edirəm ki, Gəncədə baş verən hadisələr ölkənin sabitliyinə, inkişafına qarşı yönələn məkrli planın tərkib hissəsidir və bu planı hazırlayanların hədəfində Azərbaycan dövlətçiliyi, müstəqilliyi dayanır. Bu əməli törədənlər faktiki olaraq terrorçulardır və onlar Azərbaycan dövlətinə qarşı terror törədiblər. Müxtəlif ölkələrdə- Liviyada, Suriyada, Yəmədə, İraqda baş vermiş qanlı hadisələri, ssenariləri Azərbaycanda da təkrarlamaq istəyən, ölkəmizdə böyük qırğınlar törətmək niyyətində olan bu dağıdıcı ünsürlərin məqsədi Azərbaycanda xaos və qarşıdurma yaratmaqdır. Lakin bu ünsürlər, terrorçular, təxribatçılar öz istəklərinə çata bilməyəcəklər. Çünki Azərbaycan xalqı cənab Prezidentin həyata keçirdiyi siyasəti dəstəkləyir və Onun ətrafında sıx birləşib. Bu ilin aprel ayında keçirilən prezident seçkilərində də biz bir daha bu reallığın şahidi olduq. Ona görə də, Azərbaycanın müstəqilliyini, dövlət quruluşunu, ölkəmizdəki sabitliyi hədəf alan hər bir qüvvə bu birlik qarşısında acizdir. Azərbaycan xalqı Gəncədə baş verən təxribatlara qarşı da öz barışmaz mövqeyini ortaya qoydu. Xalqımız dövlətimizin ətrafında bir yumruq kimi birləşərək pozucu qüvvələrə meydan vermədi. Ölkənin tanınmış ziyalıları, kütləvi informasiya vasitələri, sosial şəbəkələrdə fəallıq göstərən vətəndaşlarımız təxribat əməllərini kəskin şəkildə pisləyərək öz dövlətinə sahib çıxdı. Bax budur, əsil vətəndaşlıq mövqeyi, xalqın, cəmiyyəin birliyi. Azərbaycan dövləti, dövlətçiliyi, milli maraqlarımız heç vaxt müzakirə mövzusu deyil və bu dəyərlərə qarşı atılan hər bir addımda dövlətini, xalqını sevən hər bir azərbaycanlı öz qəti mövqeyini ortaya qoyur. Bu hadisəni törədənlər, Azərbaycanda təxribat törətmək arzusunda olanlar da bilməlidirlər ki, Azərbaycan güclü dövlətdir və bu kimi cəhdlərlə müstəqilliyimizə xələl yetirmək mümkün deyil".\nMillət vəkili vurğulayıb ki, baş verən hadisələr zamanı diqqət çəkən mühüm məqamlardan biri də təhlükəsizlik orqanlarının, o cümlədən Azərbaycan polisinin yüksək vətənpərvərlik, peşəkarlıq nümayiş etdirməsidir:"Rəşadətli, qətiyyətli Azərbaycan polisi ən çətin məqamlarda belə öz dövlətinə, dövlətçiliyimizə sədaqətlə xidmət edir. Azərbaycan polisi bir daha sübut etdi ki, xalqımızın, dövlətimizin təhlükəsizliyini qorumaq üçün öz canını qurban verməyə hazırdır. Asayiş keşikçiləri hər cür təxribata qarşı adekvat tədbirlər görür, pozucu qüvvələrə qarşı barışmaz mövqe nümayiş etdirərək lazımi addımları atır. Eyni zamanda, Azərbaycanın ən mürəkkəb situasiyalarda belə milli maraqlarımızı, xalqımızın mənafeyini qətiyyətlə qorumağı bacaran qüdrətli lideri var və Azərbaycan xalqı öz Prezidentinin yanındadır. Odur ki, Azərbaycan bundan sonra da öz müstəqillik yolunda inamla addımlayacaq".


K.Sayns: Xalları zibilliyə atdıq | Formula1 Azərbaycanda\nMcLaren komandasının sürücüsü Karlos Sayns bildirib ki, xalları zibil yeşiyinə atıblar.\n10 Avqust 2020, 13:31\nF-1.az xatırladır ki, yarışa Hard təkətərlərlə 13-cü yerdən başlayan Sayns yaxşı strategiya ilə gözəl xallar ala bilərdi. Amma ispaniyalı sürücü bu mövsüm növbəti dəfə pitdə gecikdirilib və nəticəsə trafikdə ilişib qalaraq, yarışı 13-cü yerdə bitirib.\nKarlos Sayns: “Qarışıq yarış idi. Hard təkərlə başladıq, ancaq təkərləri qorumağa başlayanda hamı pitə getdi, amma mən trasda qaldım. Pitdən sonra onların arxasına düşüb, ötə bilərdim, amma pis pit-stopla geriyə düşdük və hər şeyə sıfırsan başlamalı oldum. Yarışın qalan hissəsində trafikdə qaldım. Belə olan halda isə təkərlər dənlənməyə başladı. Düzlük sürətimiz aşağı olduğu üçün ötmə etmək olmurdu. Pitdə hər şey qaydasında getsəydi, yaxşı xallar qazanardıq. Heyif ki, işlər qaydasında getmədi.\nYarışın əvvəlində Fettellə təmasdan qaçdım və ondan sonra Hard təkərlərlə Ferstappendən sonra ən sürətli sürücü idim. Ondan sonra yarışa nəzarət edirdik və hamı pitə gələndən sonra 1.32-lərdə dövrə vururdum. Pitə girən rəqiblərim yavaş gedən bolidləri keçməyə çalışırdı və gec pit-stopla yaxşı yerlər qazanacaqdım.\nBarselona yarışına ümidliyəm. Burada xalları zibil yeşiyinə atdıq və bu, ilk dəfə olmur. Pitə gəlməmişdən əvvəl məndən arxada olan Okon yarışı 8-ci yerdə bitirdi. Buba inana bilmirəm”.\nSilverstone Circuit, Carlos Sainz, McLaren Formula1 Team, 70th Anniversary Grand Prix\n22, Sentyabr - 07:46143\n22, Sentyabr - 08:4990\n22, Sentyabr - 09:5245\n16, Sentyabr - 08:5920229\n16, Sentyabr - 14:1418540\n16, Sentyabr - 19:1415425\n17, Sentyabr - 14:0413455\n17, Sentyabr - 20:3913334\n14, Sentyabr - 10:0127069\n14, Sentyabr - 12:0027010\nMcLaren-də daxili mübarizə var?\nK.Sayns üsyan edir\nK.Sayns: Zarafatlara gülürəm


Azərbaycan Prezidenti Administrasiyasının rəhbərinin müavini, xarici əlaqələr şöbəsinin müdiri Novruz Məmmədov iki erməni deputatın Ermənistan hökumətinin Dağlıq Qarabağın müstəqilliyini tanıması təklifi ilə bağlı Trend-in sualını cavablandırıb.\n- Novruz müəllim, iki erməni deputatın Ermənistan hökumətinin Dağlıq Qarabağın müstəqilliyini tanıması təklifinə sizin münasibətiniz necədir?\n- Bu, Ermənistan rəhbərliyinin növbəti təxribatıdır. Görünür, aprelin əvvəllərində həyata keçirilən təxribatın davamıdır. Onlara cavab veriləcəyini bilirdilər. Əsas məqsədləri də bunu bəhanə edərək danışıqlar prosesini pozmaq, status-kvonu saxlamaq imiş. Ermənistan tərəfi bir daha sübut edir ki, onlar üçün beynəlxalq hüquq, BMT-nin Təhlükəsizlik Şurasının qətnamələri, eləcə də danışıqlar prosesi heç bir əhəmiyyət daşımır. Düşünürəm ki, həmsədrlər bu məsələyə mütləq münasibət bildirməlidirlər.


Blog - NSDATA.RU\nSAYT NECƏ YARADILIR?\nSAYT NECƏ YARADILIR? #1: SAYT AÇMAQ ÜÇÜN QURUCU SEÇİN Hər kəs sayt yarada bilər. Veb sayt açmaq üçün əvvəlcə hansı platformanın sizə uyğun olduğuna qərar verməlisiz. Sayt qurucusu seçmək üçün aşağıdakı standartlar sizə kömək olacaq: *1. İstifadə rahatlığı Sayt…\nSAYT AÇMAQ BİZNESİNİZ ÜÇÜN HANSI FAYDALARI VERİR?\nSayt açmaq inkişaf edən online dünyada məhsul və xidmət satan kiçik bizneslər üçün zəruridir. Siz də daha çox müştəriyə sahib olmağı planlayırsızsa, online bir platformaya ehtiyacınız var. Sayt qurmaq bunun üçün ən yaxşı vasitədir. Əgər online dəstəyiniz olmazsa, markanızın gələcəyi…\nVirtual Private Server (Sanal özel sunucu) anlamına gelir. Bir sunucu birbirinden bağımsız birden fazla sanal sunucu olarak kullanmaya imkan tanır. Vps sunucular aynı sunucuda olduğu halde birbirinden bağımsız olarak çalışmasına olanak sağlar. Paylaşılan sunuculara erişim kısıtlanmıştır. Her sanal sunucu kendi…\nPulsuz VDS server verən saytlar. Bu xəbərimizdə Free VDS / VPS server verən saytların sıyahısını tərtib etdik. 1 dollar qarşılığında 12 ay ərzində limitsiz virtual server sahibi ola bilərsiniz . VDS ilə oyun serverləri, hosting və ya IRC serverlərini aça…\nİnstagram hesabını silmək və ya dondurmaq qaydası! (Ətraflı izah)\nİnstagram-ın gündəlik aktiv istifadəçi sayı milyonlarladır. Ölkəmizdə də bu sosial şəbəkəyə maraq çox böyükdür. Bu xəbərimizdə "İnstagram hesabını necə silmək və ya dondurmaq olar?" sualına cavab verməyə çalışdıq. Öncədən qeyd edək ki, bütün yazılanları diqqətlə oxuyun və birə-bir eynisini tətbiq etdiyinizdən əmin olun.…\nSon zamanlarda daha da məhşurlaşan HUAWEI yenilikləri ilə digər markalara meydanı boş buraxmır.Belə ki HUAWEI təqdim etdiyi Mate 10 və MATE 10 PRO ilə bir çox istifadəçinin rəğbətini qazanmışdı. MWC-da HUAWEI yeni telefonlar təqdim etməyi planlaşdırır. Yayılan məlumatlara görə bunlardan biridə HUAWEI P20…\nSony yanvar ayında yeni PlayStation 4 sistem proqram yeniləməsinin beta testini başlatdı. Oyun konsolunu 5.50 səviyyəsinə yüksəldəcək firmware sayəsində oyunçular bahalı xərclərdən qənaət etmiş olacaqlar PlayStation 4 sistem proqram yeniləməsi 5.50 yolda! Yeni yeniləmə ilə 2K görüntüdən aşağı ekran…\nDie With Me Google Play və App Store-da satışa çıxarılan bu tətbiqin maraqlı bir xüsusiyyəti var. Die with me istifadə etmək üçün, batareyanız 5 faizdən aşağı olmalıdır. Əks halda, bu tətbiqdən istifadə edə bilməyəcəksiniz. Eyni zamanda bu girdiyiniz söhbət otaqlarında olan…\nƏn Çox İstifadə Edilən Android Əməliyyat Sistemi Bəlli Oldu.\nAndroid 7.0 Nougat mobil əməliyyat sisteminin ən məşhur versiyası oldu. Google-un developer portalında (9to5Google vasitəsilə) apardığı araşdırmalara görə Android cihazların 28.5% -i (hər iki versiya 7.0 və 7.1) Nougat əməliyyat sistemini istifadə edir. 2015-ci ildə təqdim edilən Android bazarının ikinci…


Ana səhifə » Xəbər lenti\t» Əlilliyin qiymətləndirilməsi üçün göndəriş vermək hüququ olan TƏBİB-in tabeliyindəki tibb müəssisələrinin siyahısı müəyyən olunub\nƏlilliyin qiymətləndirilməsində operativliyi təmin etmək, vətəndaş məmnunluğunu artırmaq və bu sahədə işin keyfiyyətini yüksəltmək məqsədilə “Tibbi Ərazi Bölmələrini İdarəetmə Birliyi” (TƏBİB) publik hüquqi şəxsin tabeliyindəki 163 tibb müəssisəsi müəyyən olunub.\nİcbari Tibbi Sığorta üzrə Dövlət Agentliyindən AZƏRTAC-a verilən məlumata görə, tibb müəssisələrinin siyahısı müəyyənləşdirilərkən onların imkan və potensialı nəzərə alınıb, maddi-texniki baza və kadr resursları yüksək səviyyədə olanlar əlilliyin qiymətləndirilməsi ilə bağlı göndəriş vermək üçün seçilib. Görülən tədbirlər əlillik dərəcəsinin müəyyənləşdirilməsi üçün tibb müəssisəsinə müraciət edən vətəndaşların müayinələrə əlçatanlığını təmin olunmasına və keyfiyyətli tibbi xidmətlər əldə etməsinə xidmət edir.\nHəmin tibb müəssisələrinin əlilliyin qiymətləndirilməsi üçün Əmək və Əhalinin Sosial Müdafiəsi Nazirliyi yanında Dövlət Tibbi-Sosial Ekspertiza və Reabilitasiya Agentliyinin Tibbi-Sosial Ekspert Komissiyasının (TSEK) müayinəsinə göndəriş vermək hüququ var.\nMüəyyən edilən tibb müəssisələri Həkim Məsləhət Komissiyaları əlillik əlamətləri olan xəstələrə əlillik dərəcəsinin müəyyən edilməsi və ya müalicə müddətinin artırılması, əlillik müddətinin bitməsi ilə əlaqədar təkrar müayinələrin həyata keçirilməsi, sağlamlıq imkanları məhdud uşaqlara müavinətlərin müəyyən edilməsi üçün TSEK-ə göndəriş verə bilər. Eyni zamanda həmin tibb müəssisələrinə əlillik dərəcəsi olan şəxslərin vaxtından əvvəl təkrar müayinə edilməsi, əlillik səbəbinin dəyişdirilməsi, istehsalatda alınmış zədə və ya sağlamlığın pozulması halları zamanı əmək qabiliyyətinin itirilməsi dərəcəsinin müəyyən edilməsi, əlillərin texniki və digər reabilitasiya vasitələri ilə təmin edilməsi üçün Tibbi-Sosial Ekspertiza və Reabilitasiya Alt Sisteminə göndəriş (forma 88) daxil etmək səlahiyyəti verilib. Göndərişdəki xəstəlik vəziyyəti əsasında TSEK tərəfindən əlillik qiymətləndirilir və əlillik qrupunun təyin edilib-edilməməsi barədə qərar verilir.\nTibbi-sosial ekspertiza müayinəsinə göndərişlər vermək hüququ olan İcbari Tibbi Sığorta üzrə Dövlət Agentliyinin TƏBİB-in tabeliyindəki tibb müəssisələrinin siyahısı ilə tanış olmaq mümkündür.


Günaydın Azərbaycan : Təbrik edirik: Cəmil Əmirov\nAzərbaycanın tanınmış bəstəkarı, cazmen, Azərbaycanın Xalq artisti, Azərbaycan Respublikası Prezidentinin fərdi təqaüdçüsü (2020-ci ildən), Ü.Hacıbəyli adına BMA-nın elmi tədqiqat laboratoriyasının böyük elmi işçisi, Azərbaycanın Əməkdar İncəsənət xadimi Cəmil Əmirovun doğum günüdür.\nBəstəkarın 64 yaşı tamam olur\nCəmil Əmirov Azərbaycanın görkəmli bəstəkarı Fikrət Əmirovun oğludur.\nCəmil Fikrət oğlu Əmirov 3 may 1957-ci ildə görkəmli Azərbaycan bəstəkarı Fikrət Əmirovun ailəsində anadan olub. 1965-1975-ci illərdə Bülbül adına orta ixtisas musiqi məktəbində fortepiano sinfində təhsil alıb.1975–1980-cı illərdə Üzeyir Hacıbəyov adına Azərbaycan Dövlət Konservatoriyası (indiki BMA) Bəstəkarlıq fakültəsində Cövdət Hacıyevın siniini bitirib.Daha sonra 1980-1982-ci illərdə aspirantura təhsili alıb.\nCəmil Əmirov əmək fəaliyyətinə Azərbaycan Dövlət Kamera Orkestrində (1978-1983) başlamışdır.\nSonralar fortepiano və klavesin ifaçısı kimi Azərbaycan Televiziya və radio Komitəsinin “Qobustan” estrada – folklor ansamblının rəhbəri (1983-1985), Azərbaycan Dövlət Televiziya və Radio Komitəsinin Rafiq Babayevin rəhbərlik etdiyi ansamblın solisti (1985-1989), Azərbaycan Dövlət “Muğam” teatrının musiqi rəhbəri (1989 -1990), Azərbaycan Dövlət Televiziya və Radio Komitəsinin Rafiq Babayevin rəhbərlik etdiyi ansamblın solisti (1990 – 1991), Azərbaycan Dövlət Kamera Orkestrinin fortepiano və klavesin alətinin solisti, “Qaya” Dövlət estrada-simfonik orkestrinin musiqi rəhbəri (1991 -1992), Bakı şəhər Mədəniyyət idarəsinin Caz klubun rəhbəri (1992), R.Babayevin rəhbərlik etdiyi “Cəngi” ansamblı (1992 -1995),nın rəhbıri olmuşdur.\n2009-cü ildən bu günə qədər Ü.Hacıbəyli adına BMA-nın elmi tədqiqat laboratoriyasının böyük elmi işçisidir.\nCəmil Əmirovun yaradıcılığı çoxşaxəlidir. O, müxtəlif tərkibli instrumental ansambllar üçün caz kompozisiyaları bəstələyib.\nCəmil Əmirovun Gənclər və tələbələrin Ümümdünya festivalı (Moskva,1985), Beynəlxalq caz festivalı (Tiflis, 1986), “Gaudemus” Beynəlxalq musiqi həftəsi (Bolqarıstan-1988 , Hollandiya- 1989), Etno musiqisinin Ümümdünya festivalı (Hamburq, 1999, Dakar, Sineqal 1993)ndakı konsert proqramı böyük maraqla qarşılanmışdır.\nBununla yanaşı o həm də "Gülüm” layihəsinin iştirakçısı, “SAVAB” ansamblının musiqi rəhbəri (Bakı, 2002), Etnomusiqinin Ümümdünya festivalında “SAVAB” ansamblının musiqi rəhbəri (İstanbul, 2005) olmuşdur.\nCəmil Əmirov bir çox sənədli və animassiya filmlərinin, tamaşaların, müxtəlif tərkibli ansambllar üçün instrumental musiqi və mahnıların müəllifi olmuşdur.\nCəmil Əmirovun fəaliyyəti yetərincə dəyərləndirilmişdir. O, "Əməkdar İncəsənət Xadimi" (16.09.2006), "Xalq Artisti" (27.05.2018) fəxri adlarına, 6 may 2016-cı ildə və 1 may 2017-ci ildə Prezident Mükafatına layiq görülmüşdür.\nO, Azərbaycan Respublikası Prezidentinin fərdi təqaüdçüsüdür.\nGörkəmli bəstəkarlarımız F.Əmirov və C.Hacıyevin həyat və yaradıcılıqları haqqında bir neçə populyar qəzet və jurnallarda Cəmil Əmirovun müxtəlif səpkili məqalələri dərc olunmuşfur.\nBundan əlavə o, Heydər Əliyev Fondu tərəfindən nəşr olunan “F.Əmirov - Ömrün səhifələri” və əsərlərindən ibarət antalogiyanın müəllifidir.\nCəmil müəllimi ad günü münasibətilə bir daha təbrik edir, gələcək fəaliyyətində uğurlar arzulayırıq!


Bahalaşma, yoxsa süni qiymət artımı ? – EKSPERTDƏN İZAH\naccess_time01/04/2020 17:10 folder_openİqtisadiyyat\n“Azərbaycanda qiymət artımına heç bir zəmin yoxdur. Dövlətimiz süni qiymət artımına qarşı ciddi mübarizə aparır”\nKoronavirus pandemiyasının ölkə gündəmini zəbt etməsi hər kəsə məlumdur. Lakin hazırda ən çox müzakirə olunan məqamlardan biri bəzi məhsulların kəskin bahalaşmasıdır. İlk öncə sarımsağın, sonra isə maskaların qiymətində süni artımlar oldu. Hətta əvvəlki qiymətlə indiki qiymət arasında nəzərəçarpacaq qədər fərq var dəsək, yanılmarıq. Hər gün 5 qəpik də olsa, bahalaşma qeydə alınır.\nSon günlər zəncəfilin qiymətinin də maksimum bahalaşdığı məlum olub. Sosial şəbəkələrdə şok görüntülər yayılıb. Həmin fotolarda zəncəfilin 1 kiloqramının 45 manat olduğu əks olunub. Hazırkı vəziyyətdə bu bahalaşmanın nə dərəcədə düzgün olması isə sual altındadır.\nİqtisadçi-ekspert Pərviz Heydərov “Sherg.az”a açıqlamasında bildirib ki, Azərbaycanda qiymət artımına heç bir zəmin yoxdur.\nEkspertin sözlərinə görə, hazırda mövcud vəziyyətlə əlaqədar demək olar ki, bütün sahələrdə iqtisadi fəallıq aşağı enib:\n“Sahibkarlıq fəaliyyəti, restoran, kafe, turizim, xidmət sektoru tamamilə fəaliyyətini dayandırıb. Belə bir halda qiymət artımı üçün ortada heç bir zəmin yoxdur. Tələb aşağı endiyi, təklif də mövcud olmadığı üçün indiki iqtisadi duruma heç vaxt rast gəlməmişik. Belə vəziyyət bütün dünya ölkələrində var. Bu da dövlətin həyata keçirdiyi məhdudlaşdırıcı tədbirlərlə bağlıdır. Amma ölkəmizdə heç bir ərzaq qıtlığından söhbət gedə bilməz”.\nSüni qiymət artımı ilə bağlı tendensiyalara gəldikdə iqtisadçı təəssüflə qeyd edib ki, belə hallara hər dəfə rast gəlinir:\n“Dövlətimiz də süni qiymət artımına qarşı ciddi mübarizə aparır. Hər dəfə bu və ya digər fors-major halları yarandıqda bir çoxları mövcud durumdan öz məqsədləri üçün istifadə edərək əlavə qazanc əldə etməyə cəhd göstərirlər. Təəssüf ki, pandemiya zamanı da belə hallara rast gəldik. Məsələn, apteklərdə maskaların, tibbi spirtin çatışmazlığını tələbin artması ilə əlaqələndirmək düzdün deyil. Bir qrup şəxslər daha asan qazanc əldə etmək istəyirlər. Dövlət başçımız da maskalar və tibbi spirtlə bağlı müsahibəsində qeyd etdi ki, süni qiymət artımı edən şəxslərə qarşı ölçülər götürüləcək. Bu da müvafiq sturukturlar tərəfindən həyata keçirilməkdədir. Tibbi maskaların istifadəsi ilə bağlı dövlət əlavə tədbirlər görür. Təəssüf ki, bütün bunlara rəğmən yenə də neqativ hallara rast gəlirik. Görünür, hələ ki, cəmiyyət mənfi amillərdən xilas olmaq iqtidarında deyil. Amma süni qiymət artımı təkcə Azərbaycanda müşahidə olunmur”.


Ölkədə məmur həyəcanı: “Vurulacağını” gözləyən vəzifə sahiblərinin “mülk əməliyyatı” - ÖZƏL\n18 Sentyabr 2013 09:47\nPrezident seçkilərinə bir aydan da az qalmış hakimiyyətdə təmsil olunan orta çinli məmurlar arasında həyəcan təbili çalınmağa başlanıb.\nBu barədə müvafiq qurumlardan AzNews.az-a daxil olan məlumatlarda bildirilir ki, artıq ötən ayın əvvəlindən başlayaraq, yüzlərlə məmur özlərinin, hətta yaxın və uzaq qohumlarının adına olan əmlaklarını etibar etdikləri başqa şəxslərin adına keçirirlər. Dövlət Əmlak Komitəsindəki mənbələrdən daxil olan bilgilərə görə, son ay yarım ərzində komitədə hədsiz hərəkətlilik müşahidə olunur. Mənbə bildirir ki, əl dəyişdirən əmlakların dəyərlərinə nəzər saldıqda, bütün bu mülklərin sıradan bir vətəndaşa aid olmadığını dərhal anlamaq olur. Məlumata görə, burada söhbət milyonluq daşınmaz əmlaklardan gedir. Qaynağımız bildirir ki, sənədləşmələrin intensiviliyini izlədikdə, bu prosesin kütləvi xarakter daşıdığı və müəyyən bir həyəcandan doğduğunu sezmək mümkündür.\nBu sənədləşmə işlərində birbaşa iştirakçılardan olan mənbəmiz deyir ki, mülklərini başqalarının adına keçirən şəxslərin siyahısına göz atdıqda onlarla tanış ada da rast gəlib. Bildirilir ki, əsasən bir sıra nazirlərin, icra başçıları və digər yüksək ranqlı vəzifə sahiblərinin müavinləri, həmçinin, bu və ya digər formada korrupsiya əməllərinə qarışmaq imkanı olan məmurların adına rast gəlinən bu cür siyahılarda əl dəyişdirən mülklərin dəyəri ümumilikdə yüz milyonlarla manata bərabərdir. Bu da onu deməyə əsas verir ki, korrupsiya və rüşvətə bulaşmış yüzlərlə məmur prezident seçkilərindən sonra kadr islahatlarına qurban gedəcəklərini anlayır və bu günə qədər yığdıqlarını əllərində saxlamağın yollarını axtarırlar.\nXatırladaq ki, prezident İlham Əliyev də son çıxışlarında məmurlarla bağlı sərt ifadələr işlətmiş, qudurğan, harınlamış dövlət işçilərinin varlığından və bu cür adamların cəzalandırılacağından bəhs etmişdi.\nMəmurlara bu barədə xəbərdarlığı Yeni Azərbaycan Partiyasının icra aparatının rəhbəri, partiyanın prezidentliyə namizədi İlham Əliyevin Mərkəzi Seçki Komissiyasındakı səlahiyyətli nümayəndəsi Əli Əhmədov da etmişdi. YAP rəsmisi partiyasının seçki kampaniyası ilə bağlı çıxışında bildirmişdi ki, seçkilərdən sonra kadr islahatları gözləniləndir.\nƏ.Əhmədov həmçinin, mətbuata verdiyi sonuncu müsahibəsində də bu məqama diqqət çəkib. O bildirib ki, İlham Əliyev özü də YAP-ın sədri olaraq harınlamış məmurlarla mübarizə məsələsini diqqət mərkəzinə çəkməklə partiyanı bu hallara qarşı mübarizəyə səsləyib.\nSitat: "Güman edirəm ki, bu çağırışlar nəticəsiz qalmayacaq, bunların şahidi olacağıq. Eyni zamanda cəmiyyətimiz inkişaf etdikcə, xüsusilə də ayrı-ayrı sahələrdə münasibətləri tənzimləyən mexanizmlər təkmilləşdikcə bu harınlama ehtimalları azalacaq. Mən buna inanıram. Bəlkə də gələcəkdə, irəliləyən illərdə harın məmurların sayı indikindən əhəmiyyətli dərəcədə azalacaq. Daha doğrusu, məmurun ona verilən səlahiyyətlərə görə harınlamaq şansı əlindən alınacaq. Prezident və onun partiyası bunu etməyə nail olacaq. Azərbaycan artıq yeni inkişaf mərhələsinə gəlib. Dəyişiklik və yeniliklər istər-istəməz olacaq".\nHakimiyyət rəhbərinin və digər məsul şəxslərin son açıqlamalarına diqqət yetirdikdə seçkilərdən sonra ciddi kadr islahatlarına gediləcəyi mesajını rahatlıqla almaq mümkündür. Biz jurnalistlərdən daha çox hakimiyyətdə gedən proseslərdən xəbərdar olan məmurlar isə bunu bilməmiş deyillər. Məhz bu səbəbdən də onlar qanunsuz vasitələrlə yığdıqlarını qoruyub saxlamağın həyəcanı içərisindədirlər.


Bunu necə bacarırlar? Orijinal bir markanın şəxsiyyətini ya e-poçt, veb sayt və ya bir işçinin həqiqi adı ilə kopyalayırlar və ya dost, ailə üzvü və ya tanıdığınız birisi kimi iddia edirlər, beləliklə mesajın etibarlı mənbədən gəldiyi görünür. Hakerlərin bu tip kiberhücumları başlatmaq üçün istifadə etdiyi ən ümumi yanaşma, son vaxtlara qədər klassik elektron poçt idi. Lakin, sosial media şəbəkələri və smartfonlar artmağa başladığından, bu kanallar da фишинг hücumuna keçdi.\n1 Fişinq nədir? Adı ilə başlayaq\n2 Fişinq hücumlarını necə ləkələmək olar?\n3 Fiş növlərini öyrənərək фишингə mane olun\n3.1 Ehtiyacı olan bir dost həqiqətən bir fırıldaqçıdır\n3.2 Vaxt uçur\n3.3 Böyük pis virus\n3.4 Hökm: cılız olmaqda günahkar\n3.5 Həddindən artıq bank\n3.6 Gündəlik “biz sizin fikirlərinizə əhəmiyyət veririk”\n4 Fişinqdən necə qorunmaq olar?\n4.1 Bir qrammatika Nazi olun\n4.2 Bankınızla qələm ovucu olmayın\n4.3 E-poçtlar sizi çaxnaşmağa çalışanda sakit olun\n4.4 Profilaktik proqramı bu günə qədər saxlayın\n4.5 Veb saytın URL-nə baxın\n5 Ən yaxşı phishing qorunması ümumi mənada\nFişinq nədir? Adı ilə başlayaq\nŞübhəsiz təxmin etdiyiniz kimi, phishing adı “balıqçılıq” sözündən gəlir və bate istifadə edərək bir yırtıcı tutma fəaliyyətindən ilhamlanıb. Doğrudur, bu, hakerlər üçün, ovlamaq istədikləri ovdur. Bəzən istifadəçilər işlərini asanlaşdırırlar, amma əmin olmaq istəyirik ki, bu sizin işiniz olmayacaq. Hackerlər onu sizdən oğurlamağa nə qədər çalışsa da, fişinqdən qorunmaq üçün bu mövzuda bilmək üçün hər şeyinizi söyləyəcəyik. Əvvəldən başlayaq.\nFişinq hücumlarını necə ləkələmək olar?\nTəcrübəli bir göz, fişinq dolandırıcılığını asanlıqla aşkar edə bilər, çünki həmişə onları təqdim edən bir detal var. Ən ümumi olanları nəzərdən keçirək:\nHəqiqi bir şirkətin vizual görünüşünü kopyalamağa çalışırlar. Ancaq bu yalnız müəyyən dərəcədə edə bilər. Saxta məhsullara diqqət yetirməyə bənzəyir. Həqiqət detallarda var. Bir şeyin şübhəli olduğunu düşünürsənsə, orijinal şirkət imici ilə müqayisə etməyə çalışın və saxta ilə məşğul olduğunuzu daha aydın görərsən.\nVerilənlərinizi istədikdə faktiki bir işçinin adından istifadə edirlər. Ancaq hey, bir ad çıxarmaq asandır. Uyğun, peşəkar bir nitqi kopyalamaq daha çətindir. Beləliklə, satırlar arasında oxumağa çalışın.\nOrijinal olanlara çox oxşayan saytlar hazırlayırlar. Ancaq bir daha deyirəm ki, indiyə qədər gedə bilərlər. Loqo zəif qətnamədədir, məzmunu günümüzə uyğun deyil, onların interaktiv elementləri azdır və s.\nŞəxsi məlumatlarınızı yazmağını istədikdə çox dramatik olurlar. Məsələn, hesabınızın pozulduğunu və dünənki kimi problemi həll etmək üçün sürətli məlumatlarınıza ehtiyac duyduğunuzu öyrənə bilərsiniz..\nBöyük bir mükafat qazandığını elan edirlər, çünki niyə belə deyilsən, layiqsən. Etməli olduğunuz şey toplamaq üçün bəzi formaları doldurmaqdır. Dünyaya səyahət üçün kiçik bir səy və ya bir ildə qazandığınız pul, doğrudur?\nFiş növlərini öyrənərək фишингə mane olun\nPhishing hücum növlərinə gəldikdə səmanın hədd olduğunu söyləyə bilərsiniz. Doğrudur, bəziləri digərlərindən daha yaxşı işləmişdir, ancaq bu aldatmacalardan daha az və ya daha həssas hiss edirsinizsə, aşağıdakı siyahıdan baxın:\nEhtiyacı olan bir dost həqiqətən bir fırıldaqçıdır\nBu ssenaridə bir dostunuzdan və ya sadəcə bir xarici ölkədə səyahət edən və tanıdığınız bir insandan bir e-poçt alırsınız. Məsələn oğrular onu qarət etdilər. Yaxşı, çətin vəziyyətdə olan dostunuz köməyinizə ehtiyac duyur və ən qısa zamanda bir bank hesabına ehtiyac duyur. Sən nə edirsən? Pulu göndərdiniz və ya hekayənin doğru olub olmadığını bilmək üçün şəxslə əlaqə saxlamağa çalışın?\nSaytda yaxşı bir vaxt keçirtmisiniz [adı daxil edin] və ya bankın onlayn adət xidmətlərindən [adın adını] qoymağınızdan məmnun oldunuz ki, vaxtın necə keçdiyini və hesabınızın bitdiyini hiss etmədiniz silinməlidir. Sizin üçün bəxtəvər, bu uğursuz hadisədən xəbərdar edən və eyni zamanda bir müştəri olaraq vaxtınızı uzatmaq imkanı verən bir e-poçtunuz var. Etməyiniz lazım olan bütün məlumatlarınızı yazmağınızdır və problem düzəldilmişdir. Əslində problemlər bu saxta linki tıkladığınız andan başlayır.\nBöyük pis virus\nBu фишинг hücumunun qurbanlarda ədalətli payı var. Bu, artıq yoluxduğunuzu xəbərdar edir və ciddi bir ziyan meydana gəlməzdən əvvəl dərhal bunu düzəltməlisiniz. Yaxşı, nə gözləyirsən? Kompüteriniz təhlükədədir, sadəcə əlavəni yükləyin və ya linki izləyin və mavi yaxşı adamların sizə kömək etməsinə icazə verin.\nHökm: cılız olmaqda günahkar\nKimsə sizi nəyəsə ittiham edərsə, səhv bir iş görmədiyinizi bilsəniz də, özünüzü müdafiə etmək ehtiyacı hiss etməyiniz təbiidir. Beləliklə, bir e-poçt alsanız, verginizi ödəməməyiniz və ya sizə aid olmayan pulları götürmək kimi qanunsuz bir şey etməkdə günahlandırırsınız, nə edirsiniz? Yaxşı, bəzi insanlar ittiham və əlavə bir virus haqqında daha çox məlumat verən zip faylı yükləyirlər.\nHəddindən artıq bank\nÜmumiyyətlə etdiyinizdən daha çox pul xərclədiyiniz zaman kiminizi və maddi rifahınız sizi narahat edir? Təəccüblənə bilərsən, amma bankın. Və ya, heç olmasa saxta bir elektron poçtun düşünməyini istəməsi budur. Hesabınızdan böyük bir məbləğin çıxarıldığı barədə bir bildiriş verir və bu barədə daha çox məlumat əldə edə biləcəyiniz bir keçidi izləməyi məsləhət görür\nGündəlik “biz sizin fikirlərinizə əhəmiyyət veririk”\nBu gizli deyil. Çünki bir markaya sadiq bir müştəri olduğunuzda, onların xidmətləri ilə bağlı yaxşı və ya pis fikirləriniz olur. Beləliklə, bir mövzuya dair düşüncələrinizi onlara verməyinizi xahiş edən bir marka adına bir e-poçt alsanız, dəvətə əməl etməyə meyllisiniz. Əlbətdə ağlınıza gəlməzdən əvvəl bəzi formaları doldurmalısınız, buna görə sizi qiymətli müştəri kimi tanıyırlar. Yalnız təbiidir? Yoxsa? Sənə yazsalar, onsuz da kim olduğunu bilmirsən?\nGörək. Bilirik ki, bu günə qədər fişinq, pozulmuş və ya saxta bağlantı vurmağa inandırmağa çalışan bir hack üsuludur. Əvvəl ziyarət etdiyiniz və etibar etdiyiniz bir veb saytdan bir e-poçt alacağınız deyin. Bankınızdan kimi. Fərq ondadır ki, girdiyiniz link şübhəli görünməsə də, faktiki saytın zərərli bir nüsxəsidir. Giriş üçün şifrənizi yazsanız və ya kredit kartınızın məlumatları kimi maliyyə məlumatlarını yazsanız, üzr istəyirik, ancaq haker hücumuna məruz qaldınız və məlumatlarınız oğurlandı. Fishing hücumlarından qorunmağınıza kömək edəcək bəzi detallara diqqət etməyincə. Phishing qarşısını almaq üçün nə etməlisiniz:\nBir qrammatika Nazi olun\nFişinq cəhdləri bütün dillərdə edilir, lakin avtomatik tərcümə çox vaxt zəif aparılır. Beləliklə, linki vurmadan əvvəl e-poçtdakı mətni oxuyun. Hər hansı bir səhv taparsan, ondan uzaq dur. Yalnız ciddi bir markanın müştərilərə mesajlarında bu cür səhvlərə yol verməyəcəyini düşünün.\nBankınızla qələm ovucu olmayın\nBanklar heç vaxt poçt vəsatəti ilə şəxsi və ya maliyyə məlumatlarınızı soruşmayacaqlar. İndi bunu etdiyiniz üçün özünüzü saxta sorğu anketlərinə və ya doldurmağınız lazım olan təsadüfi formalara aldanmağa imkan verməyəcəksiniz.\nE-poçtlar sizi çaxnaşmağa çalışanda sakit olun\nSözləri təcili olaraq istifadə etmək və ya “hesabınız dayandırılıb” kimi ifadələrlə çaxnaşma hissi yaratmaq adi bir fişikdir. Heç bir ağıllı marka, ya da domen fəaliyyəti, sizinlə belə danışmaz. Dəhşətli bir yem olsa, ondan uzaq durun. Pis xəbərlərin doğru ola biləcəyindən narahatsınızsa, faktiki göndərənlərə öz e-poçtunuzu yazın və bu mövzuda onlardan soruşun. Yenidən göndərməyə təkan verməyin və ya qəbul etdiyiniz poçtdan ünvanı kopyalayın. Öz məlumat bazanızdan əl ilə edin.\nProfilaktik proqramı bu günə qədər saxlayın\nBəzi zərərli proqram sayıqlığınızla əldə edilsə, antivirus yaxşı bir müdafiə xətti ola bilər. Fişdən qorunma işində səmərəli olmaq üçün onu bu günə qədər saxlayın.\nVeb saytın URL-nə baxın\nZərərli saytlar orijinal saytlarla çox oxşar görünə bilər, lakin URL, ehtimal ki, fərqli bir URL istifadə edəcəkdir. Məsələn .com və ya .org əvəzinə .org. Beləliklə, bu vəziyyətdə фишинг hücumunun qarşısını almaq üçün yalnız poçtunuzun poçt qutusunda göründüyü kimi göndəricinin adına deyil, həm də elektron poçtun göndərilməsində istifadə olunan ünvana baxmaq lazımdır..\nƏn yaxşı phishing qorunması ümumi mənada\nBu doğrudur. Bu hilekarlıklarla qarşılıqlı əlaqədə olarsa, rasional bir yanaşma ən yaxşı phishing qorunmasıdır. Deyirik ki, hansı formada olmağından asılı olmayaraq, hamısı diqqətsizliyinizə və etibarlı təbiətinizə müraciət edərək sizi aldatmağa çalışırlar. Ancaq indi phishing nəyi və bir phishing hücumunun necə qurulduğunu yaxşı bildiyiniz üçün onları ləkələmək və onlardan uzaq olmaq daha asandır. Sadəcə, həqiqət olmaq üçün demək olar ki, çox yaxşı olmayan bir şeyin olduğunu, İnternetdə yəqin ki, nə yaxşı, nə də həqiqət olmadığını unutmayın və hətta uzaqdan şübhəli görünən hər şeyi iki dəfə yoxlamalısınız. Təhlükəsiz qalın.


Kitabın adı: Əbədi səadət yolu - 25 August 2011 - Islam kitabxanasi\nMain » 2011 » August » 25 » Kitabın adı: Əbədi səadət yolu\nKitabın adı: Əbədi səadət yolu\nAllah Təbarək və Təalanın öz bəndələrinə inayəti olduğu üçün, onlara ağıl verib, nəfsi paklaşdırmağa qüvvə verib, peyğəmbərlər və övliyalar göndərib ki, hidayət olsunlar və özlərini islah etsinlər, cəhənnəmin ağır əzabına düçar olmasınlar. Bütün bunlarla belə, insan ayılmasa və öz nəfsini paklaya bilməsə, Mehriban Allah başqa yollarla onu ayıldır, müxtəlif çətinliklər, fəqirlik, yoxsulluq, xəstəlik və bəlalara düçar etməklə onları oyadır. Bir təcrübəli təbib, mehriban və mahir şəfqətçi kimi xəstə insanların qorxulu xəstəliklərinin müalicəsinə çalışır. Əgər Allahın inayəti ona şamil olsa, bu bəlalar ona asan gəlir və nəticədə Allaha tərəf yönəlir, paklaşır. Yol budur və bundan başqa yol yoxdur. Amma insan, bir nəticə ala bilməsi üçün gərək özü, öz ayağı ilə bu yolu getsin. Əgər bu yoldan da bir nəticə alınmadı, düz yoldan sapınmış insan, müalicə olmadı, behişt nemətlərinə layiq olmadı, can verərkən ona təzyiqlər olunur ki, bəlkə qayıtdı və ayıldı. Amma yenə də təsiri olmazsa, qəbrdə, Bərzəx aləmində, qorxulu keçidlərdə sıxıntı və əzablar varid edilir ki, bu insan paklansın və cəhənnəmə getməsin. Bunların hamısı, insanın cəhənnəmə getməyinin qarşısını almaq üçün, Həqq-Təala tərəfindən olan inayətlərdirlər.\nHəqq-Təalanın bütün bu inayət və diqqəti ilə insan müalicə olmasa necə? Onda, növbə axrıncı əlac yolu olan, yandırmağa çatır. Qızıl, odla xalisləşdiyi kimi, Mehriban və Kərim Allahın, Öz bəndəsini odla saflaşdırmaq yolu qalır.\nBu ayənin: "لابيثين فيها احقابا"ًyəni, "Onlar uzun müddət orada qalacaqlar"(Fussilət" surəsi: ayə 21) şərhində rəvayət olub ki, "hüqb” əsil imanları qalmış şəxslər üçündür. İmanımız olarsa, sənin və mənim üçündür. Hər "hüqb”ün, yəni, "uzun müddətin” neçə il olduğunu Allah bilir.\nMəbadə, iş o yerə çata ki, bu əlacların heç biri faydalı və təsirli olmaya, Allahın əbədi nemətlərinə layiq olmaq üçün sonuncu dərmana ehtiyac ola və bunun üçün insanın bir müddət cəhənnəmə getməyi lazım ola, rəzilə əxlaqlardan, ruhi çətinliklərdən, xəbis şeytani sifətlərdən paklanana qədər odda yana, sonra "ağacları altından çaylar axan cənnətə ”("Nəbə" surəsi: ayə 23.) getməyə layiq ola. Doğrusu, bu inayətlər günah dairəsi çoxalmadığı üçün, Allahın inayət və rəhməti onlardan tamamilə kəsilməmiş, hələ də cənnətə getməyə zati ləyaqətləri qalan bəndələr üçündür. Allah eləməsin, insan günahlarının çoxluğu üzündən Mütəal Allahın dərgahından qovula, rədd ola və ilahi rəhmətdən məhrum ola. Belə olarsa, cəhənnəm odunda əbədi qalmaqdan başqa heç bir yol yoxdur.\nİlahi rəhmət və inayətdən məhrum olub, Onun qəzəb və əzabına düçar olmaqdan qorxun.\nSizin əməl, rəftar və danışığınız elə olmasın ki, ona görə Allahın tofiqi sizdən kəsilə və əbədi odda qalmaqdan başqa yolunuz olmaya. Siz indi isti daşı, bir dəqiqə belə olsun əlinizdə saxlaya bilmirsiniz. Bəs cəhənnəm odundan qorxun və onu elmi hövzələrdən və ruhaniyyət mühütündən xaric edin. Bu çəkişmə və nifaqları qəlbinizdən uzaq edin, Allahın məxluqları ilə gözəl rəftar edin, yaxşı davranın. Atifə və mehribanlıqla onlarla davranın. Əlbəttə günahkara qarşı, günah etdiyi üçün və həddini aşdığı üçün, yaxşı olmayın. Onun pis və düzgün olmayan işlərini üzünə vurun, onları bu işlərindən çəkindirin. Amma hərci-mərclikdən çəkinin.\nAllahın yaxşı və saleh bəndələri ilə gözəl rəftar edin. Alimlərə elminə görə, hidayət yolunda olanlara yaxşı əməllərinə görə, cahil və nadanlara isə Allah bəndələri olduqları üçün, hörmət edin.\nXoşrəftar, mehriban, doğruçu, pak və bir-birinizlə qardaş olun. Siz, cəmiyyəti paklamaq və hidayət etmək istəyirsiniz. Özünü paklaya və idarə edə bilməyən şəxs, başqalarını necə hidayət edə bilər?\nŞəban ayının sona yetməsinə bir neçə gündən artıq qalmayıbdır. Bu neçə gündə, tövbə etməyə müvəffəq, nəfsinizi islah etməyə və sağlam nəfs ilə mübarək Ramazan ayına daxil olmağa çalışın.\nŞəbaniyyə münacatından nöqtələr\nŞəban ayının(Mücadilə" surəsi: ayə 22) əvvəlindən sonuna qədər "şəbaniyyə münacatını”(Hicri-qəməri tarixi ilə Ramazan ayından qabaqkı ay. )oxumaq göstəriş verilibdir. İndiyə kimi bu düa vasitəsilə, Allah Təbarək və Təala ilə münacat etmisiniz? Allahın rübubiyyət məqamını tanımaq və ona imanda bu düanın ali və öyrədici məzmunundan istifadə etmisiniz?\nBu düanın barəsində gəlibdir ki, bu düa həzrət Əli (ə) və onun övladlarının münacatıdır. Pak imamların (ə) hamısı, bu düa ilə Allahı çağırıblar, Onunla münacat ediblər. Bu münacat həqiqətdə, insanın mübarək Ramazan ayında olan vəzifələrini qəbul etməyə hazırlıq və ayıqlıq üçün bir müqəddimədir. Agah və ayıq insanlara oruc tutmağın sirrini, dəyərli səmərəsini yada salmaq üçün olması da mümkündür. Pak imamlar (ə) çoxlu məsələləri düalarla bəyan ediblər. Onların düa dili ilə bəyan etdikləri hökmlər, başqa dillə dediklərindən çox fərqlidir. Ruhani, mənəvi, dəqiq ilahi məsələləri, Allaha mərifət məsələlərini ən çox düaların dili ilə bəyan ediblər. Biz düaları axıra kimi oxuyuruq, amma çox təəssüflər olsun ki, bu mənalara diqqət etmirik, onların nə istədiklərini başa düşmürük.\nBu münacatda oxuyuruq :\nالهي هب لي کما ل الا نقطاع اليك ; و انر ابصار قلوبنا بضياء نظرها اليك ; حتّي تخرق ابصا ر القلوب حجب النور فتصل الى معدن العظمة و تصیر ارواحنا معلقتا بعز قدسك\n"İlahi, mənə işlərimin Səndə xətm olmasının kamalını nəsib et və qəlbimizin gözlərini Öz görüşünlə işıqlandır ki, qəlbimizin gözləri nur pərdələrindən keçib, Sənin əzəmət və cəlal mədənini görsün və ruhlarımız Sənin izzət və müqəddəs dərgahına bağlansın."\n"İlahi həb li kəmaləl inqitaə iləyk” cümləsi, agah olan ilahi şəxsiyyətlərin, Ramazan ayı gəlib çatmazdan qabaq, özlərini həqiqətdə dünya ləzzətlərindən uzaq olmaq və ondan ayrılıq olan, bir orucluğa hazırlaşdırmalarının mütləq lazım olması mənasına da ola bilər. İşlərin Allahda xətm olmasının kamilliyi, bu sadəliklə ələ gəlmir. Föqüladə çalışmalara, zəhmət, riyazət və davama ehtiyacı vardır ki, insan bu cür bütün qüvvəsindən istifadə etməklə, Allahdan başqa hər bir şeydən özünü ayıra və Allahdan başqa şeylərə üz tutmamağa qadir ola bilsin.\nBütün azad insanlıq sifətləri, Allahdan başqa bütün şeylərdən ayrılmaqdadır. Bunu ələ gətirə bilən şəxs, böyük səadətə nail olmuşdur. Lakin, azca da olsa dünyaya üz tutmaqla, Allaha yönəlmək qeyri-mümkündür. Ramazan ayının orucunu, onun bütün qaydaları ilə istənilən kimi, yerinə yetirmək istəyən şəxsin, dünyadan tamam və kamil ayrılması, yalnız Allaha üz tutması lazımdır. O şəxs, yalnız bununla qonaqlığın adət və qaydalarını yerinə yetirə, mizbanın("İqbalul-ə`mal", səh. 689.) məqamını mümkün olan qədər tanıya bilər.\nHəzrət Rəsuli-Əkrəmin (s) buyruğuna əsasən, mübarək Ramazan ayında bütün bəndələr, Mütəal Allahın qonaqlığına dəvət olunublar. Peyğəmbər (s) buyurur: "Ey insanlar, Allah ayı sizə üz gətirdi... və siz bu ayda Allah qonaqlığına dəvət olundunuz.”(Mizban: qonaq sahibi, qonaqlığa dəvət edən şəxs. )\nSiz, Ramazan ayına qalmış bu bir neçə gündə öz fikrinizdə olun. Özünüzü islah edib, Həqq-Təalaya üz tutun. Öz nalayiq əməl və rəftarınızdan istiğfar edin. Allah eləməmiş, günaha mürtəkib olmusunuzsa, mübarək Ramazan ayına daxil olmamış, tövbə edin. Dilinizi Həqq-Təala ilə münacat etməyə adət etdirin. Məbadə, mübarək Ramazan ayında sizdən bir qeybət, töhmət və xülasə bir günah baş verə, ilahi nemətlər qarşısında, Allahın qonaq sarayında günaha batmış halda Uca Rəbbin məhzərində olasınız. Siz bu şərəfli ayda, Allah ziyafətinə dəvət olunmusunuz "دعيتم الى ضيافة الله" Özünüzü Həqqin əzəmətli qonaqlığına hazırlayın. Heç olmasa orucun zahiri ədəblərinə bağlı olun, yerinə yetirin. Orucun mənası təkcə yeyib-içməyi tərk etmək deyil, gərək günahlardan da özünü saxlayasan. Bu, özünü dünya ləzzətlərindən ayırıb, Allaha üz tutmağa başlayanlar üçün olan orucun ilkin qaydalarıdır. (Allahın əzəmət mədənini dərk etmək istəyən ilahi şəxsiyyətlər üçün, orucun bundan da başqa qaydaları vardır) Siz (bu yolda təzə addım atanlar), heç olmasa orucun ilkin qaydalarına və ədəblərinə əməl edin. Qarnınızı yemək-içməkdən qoruduğunuz kimi, göz, qulaq və dilinizi də günahdan saxlayın. İndidən dilinizi qeybət, töhmət, pis danışıq və yalandan qorumağa başlayın. Həsəd və başqa şeytani rəzilə sifətləri qəlbinizdən çıxarın. Allahdan başqa şeylərdən üzülüb, yalnız işlərinizin Onda xətm olunmasını əldə edə bilsəniz; öz əməllərinizi xalis və riyasız yerinə yetirin, ins və cindən olan şeytanlardan uzaqlaşın. Zahirdə belədir ki, biz belə bir üstün məqama çatmaqdan məyus oluruq. Ən azı səy edin ki, orucunuz harama qarışmasın. Bundan qeyri surətdə, yəni oruc olduğunuz halda, harama düşsəniz, orucunuz şəri cəhətdən səhih olsa da, ilahi dərgahda qəbul olunmayacaq və yuxarı qalxmayacaq. Əməllərin yuxarı qalxması və qəbul olunması, şəri cəhətdən səhih olması ilə çox fərqlidir. Mübarək Ramazan ayının başa çatması ilə sizin əməl və rəftarınızda heç bir dəyişiklik baş verməsə, rəftar və yolunuz orucluqdan qabaqkı aylarla fərqlənməsə, orucu sizdən istənilən kimi yerinə yetirmədiyiniz məlum olur. Tutduğunuz oruc isə ümumi (heyvani) oruc olubdur. Allah qonaqlığına dəvət olunduğunuz bu şərəfli ayda, Həqq Təalaya mərifət tapmasanız, ya sizin mərifətiniz artmasa, bilin ki, Allah ziyafətinə düzgün daxil olmamısınız və ziyafətin haqlarını əmələ gətirməmisiniz. "Allah ayı” adlanan bu mübarək ayda, Allahın rəhmət qapılarının bəndələrinin üzünə açıq olduğunu və (rəvayətə əsasən) şeytanların zəncirlərə çəkildiyini yaddan çıxarmayın. Özünüzü islah edə və paklaya bilməsəniz, nəfsi əmmarəni öz iradənizə tabe edin, nəfsi istəklərinizi ayaq altda qoyun, dünya və maddiyyat ilə əlaqənizi kəsin. Orucluq ayı başa çatdıqdan sonra bu məsələləri əmələ gətirə bilməyiniz çox çətindir. Ona görə də bu fürsətdən istifadə edin və bu böyük feyz qurtarmamış özünüzün islah, paklıq, saflıq işlərində çalışın. Özünüzü orucluq ayının vəzifələrini yerinə yetirməyə hazırlayın. Belə olmaya ki, Ramazan ayı başa çatandan sonra, saat əl ilə qurulub, öz-özünə işlədiyi kimi, siz də şeytanın zəncirə çəkildiyi bu ayda öz-özünə günah edəsiniz və İslam göstərişlərinin əksinə əməl edəsiniz! Bəzən günahkar insan haqdan uzaqlaşdığına görə və günahlarının çoxluğunun təsiri olaraq, zülmət və cəhalətə elə qərq olur ki, daha şeytanın vəsvəsəsinə ehtiyac olmur, insan özü şeytanın rənginə düşür. Öz nəfsi istəklərinin ardınca gedən və şeytana tabeçilik edən şəxs, tədriclə onun rənginə düşür.\nSiz, heç olmasa bu ayda öz əməllərinizi qorumağı, Allah Təalanın razı olmadığı rəftar və danışıqlardan uzaqlaşmağı qəsd edin. Elə indicə bu məclisdə, öz Allahınızla Mübarək Ramazan ayında qeybətdən, töhmətdən, başqalarının pisliyinə danışmaqdan özünüzü qoruyacağınıza; dil, göz, əl, qulaq və başqa bədən üzvlərinizi öz iradənizə tabe edəcəyinizə, rəftar və danışıqlarınızı gözləyəcəyinizə əhd edin. Sizin bu layiqli əməliniz (Allah ilə əhd bağlamağınız), Allah Təbarək və Təalanın sizə nəzər etməsinə, sizə müvəffəqiyyət inayət etməsinə səbəb ola bilər və bununla da orucluq başa çatdıqdan sonra, şeytan zəncirdən buraxılarkən, siz islah olmuş olarsınız və bir daha şeytana aldanmazsınız. Yenə təkrar edirəm ki, bu otuz gün mübarək Ramazan ayında dil, göz, qulaq və başqa bədən üzvlərinizi qoruyun. Həmişə diqqətli olun, görün ki, etmək istədiyiniz əməlin, dilinizə gətirmək istədiyiniz danışığın, eşitmək istədiyiniz mətləbin şəri cəhətdən hökmü nədir? Bu, orucluğun ilkin və zahiri ədəbidir. Orucluğun ən azı bu zahiri qaydalarına əməl edin. Birinin qeybət etmək istədiyini görsəniz, onun qarşısını alın və ona deyin ki, biz otuz gün Ramazan ayında haram əməllərdən özümüzü saxlamağı əhd etmişik. Onu qeybətdən saxlaya bilməsəniz, həmin məclisdən çıxın. O məclisdə oturmayın və qulaq asmayın. Bir kəs ki, müsəlmanlar onun əlindən, dilindən və gözündən amanda deyil, o kəs müsəlman deyil.("Vəsailuş-şiə", 7-ci cild. ) O, zahiri müsəlmandır. "La ilahə illəlah"ın (İmam Muhəmməd Baqir (ə) Rəsuli-Əkrəmdən (s) nəql edir ki, o həzrət buyurdu: "Sizə mömin kəsdən xəbər verməyim? Mömin o kəsdir ki, möminlər onu öz can və mallarına əmin qərar verələr. Sizə müsəlman şəxsdən xəbər verməyim? Müsəlman o kəsdir ki, müsəlmanlar onun dilindən və əlindən amanda olalar." "Üsuli-Kafi" 3-cü cild.)zahirini deyib. Allah eləməmiş, birinə qarşı cəsarət, ədəbsizlik etsəniz, ya qeybətə mürtəkib olmaq istəsəniz bilin ki, siz Uca Rəbbin məhzərindəsiniz, Onun qonağısınız və Həqq-Təalanın hüzurunda Onun bəndələrinə qarşı ədəbsizlik etmək istəyirsiniz. Onlar Allahın bəndələridirlər. Məxsusən, əgər o elm əhli olub, elm və təqva yolunda ola. Bəzən görürəm ki, insan bu əməlləri vasitəsi ilə bir yerə çatır ki, ölüm vaxtı Allahı inkar edir, Allah ayələrini inkar edir. "Sonra onların pis əməllərinin nəticəsi bu oldu ki, Allahın ayələrini təkzib etdilər və onlara istehza etdilər.”(Allahdan başqa mə`bud yoxdur. )Bu işlər tədriclə olur. Bu gün bir haram baxış, sabah bir kəlmə qeybət, o biri gün bir müsəlmanı təhqir və... bu günahlar yavaş-yavaş insanın ürəyində anbara çevrilir və ürəyi qaraldır, insanı Allah mərifətindən saxlayır. Beləliklə iş bir yerə çatır ki, hər şeyi inkar edib, həqiqətləri təkzib edir.\nBəzi ayə və rəvayətlərin təfsirinə əsasən, insanın əməlləri Allah Peyğəmbərinə (s) və pak imamlara (ə) göstərilir, onların mübarək baxışından keçir.(Rum" surəsi: ayə 10. ) O həzrətlər, bu xətalara və anbara çevrilmiş günahlara baxərkən, nə qədər narahat olurlar? Allah Peyğəmbərinin (s) narahat olmağını istəməyin. O həzrətin mübarək qəlbinin sınmasına və qəmlənməsinə razı olmayın. O həzrət, sizin əməl namənizi müşahidə etdikdə, onu qeybət, töhmət, müsəlmanların pisliyinə danışıqla dolu, ürəklərinizin düşmənçilik, həsəd, kin, bir-birinizə qarşı bədbinliklə dolu, tamam diqqətinizin dünya və maddiyyat olduğunu görəndə, ümmətinin və ardıcıllarının ilahi nemətlərə qarşı naşükür olub, Allah əmanətlərinə xəyanət edikləri üçün, Allah Təbarək və Təalanın və mələklərin hüzurunda xəcalət çəkməsi mümkündür. İnsana bağlı olan bir şəxs, hətta onun nökəri olsa belə, bir günah iş görmüş olsa, insan üçün xəcalət gətirir. Siz də Peyğəmbərə (s) bağlısınız. Siz elmi hövzələrə daxil olmaqla, özünüzü İslam fiqhinə, Allah Peyğəmbərinə (s) bağlamısınız. Bir pis əməl etdikdə bu, o həzrətə qayıdır və ona ağır gəlir. Sizi nifrin etməyi də mümkündür. Allah Peyğəmbəri (s) və pak imamların (ə) nigəran olmağına, kədərlənməyinə razı olmayın!\nİnsan qəlbi pak və işıqlı bir güzgü kimidir. Dünyaya üz tutmaq və çoxlu günah etməyin təsirindən qaralır. Amma insan ən azı orucunu Həqq Təala üçün xalis və riyasız (demirəm ki, başqa ibadətləri xalis olmasın, bəlkə bütün ibadətləri xalis və riyasız yerinə yetirməyi lazımdır), şəhvətdən, ləzzətlərdən uzaqlıq və Allahdan başqa bütün şeylərdən üzülmək olan bu ibadəti (orucu), bu bir ayda yaxşı yerinə yetirsə, bununla da ilahi fəzilətlərin onun halına şamil olması, ürək güzgüsünün qaralığını ondan paklaması mümkündür. Ümid var ki, onu təbiət aləmindən, dünyəvi ləzzətlərdən döndərsin, "Qədr gecəsinə” daxil olmaq istərkən, övliyalar və möminlər üçün hasil olan nuraniyyəti, o da ələ gətirsin.\nBelə bir orucun əcri, Allahın öhdəsinədir. Necə ki, buyurur: "Oruc mənim üçündür və onun əcrini də Özüm verəcəyəm”.("Tövbə" surəsinin 105-ci ayəsində buyurulur: "Və ey Peyğəmbər, de: "(hər nə istəyirsiniz) edin. Allah və Onun Peyğəmbəri və möminlər sizin əməllərinizi görürlər. Tezliklə gizli və aşkarı bilən Allaha tərəf qaytarılacaqsınız. Sonra sizin bütün etdiklərinizi xəbər verər." Əbu Bəsir, imam Sadiq (ə) dan rəvayət edir ki, imam buyurdu: "Bütün yaxşı və pis bəndələrin əməlləri hər gün sübh, Allah Peyğəmbərinə (s) göstərilər. Bəs qorxun. Budur Mütəal-Allahın kəlamının mənası ki, buyurur: (hər nə istəyirsiniz) edin. Allah və Onun Rəsulu (s) sizin etdiklərinizi görür.” "Üsuli-Kafi" 1-ci cild.) Belə orucun əcri bundan başqa bir şey ola bilməz. Nemətli cənnət belə bir orucun qarşısında dəyərsizdir və onun mükafatı sayıla bilməz. Amma insan oruc adı ilə ağzını yeyib-içməkdən bağlasa və camaatın qeybətini etməyə açsa, mübarək Ramazan ayının gecələrində, gecə məclislərindən istifadə edib, bunu fürsət bilsə, səhərə qədər müsəlmanların qeybətini etsə, onlara töhmət vursa, hörmətsizlik etsə, onun orucuna heç bir şey verməzlər. Belə bir orucun ona heç bir yaxşı təsiri olmayacaq. Bəlkə, belə bir oruc tutan şəxs, qonaqlıq məclisinin ədəblərinə və haqqına riayət etməyib və öz Nemət Sahibinin haqqını zay etmiş olur. Bir nemət sahibi ki, insanın yaradılışından qabaq hər cür yaşayış, asayış və təkamülünə səbəb olan bütün vasitələri hazırlayıb, onun hidayəti üçün peyğəmbərlər göndərib, səmavi kitablar nazil edib, insanın nur mənbəyinə və əzəmət mədəninə çatması üçün, qüdrət verib, ağıl və dərk inayət edib, kəramətlər veribdir. İndi də bəndələrini, Onun qonaq evinə daxil olub, böyük nemət süfrəsinin kənarında əyləşmələrinə və bacardıqları qədər Onun şükrünü yerinə yetirmələrinə dəvət edib. Bəs bəndələrin, Allahın sərilmiş nemət süfrəsindən bəhrələnib, onların ixtiyarında qoyulmuş asayiş vasitələrindən və səbəblərindən istifadə etməyi, sonra da öz sahib və mizbanları ilə müxalifət edib, onun ziddinə qiyam etmələri, düzdürmü? Allahın onlara verdikləri vasitə və səbəbləri, Onun istəyinin əksinə işlətmələri düzdürmü? İnsanın öz sahibinin süfrəsi başında oturub, ədəbsiz əməl və rəftarı ilə hörmətli mizbana, öz nemət sahibinə hörmətsizlik və cəsarət etməsi, mizbanın pis bildiyi, xoşlamadığı əməllərə mürtəkib olması naşükürlük və duz-çörəyi tanımamaq deyilmi?\nQonaq, heç olmasa öz mizbanını tanısın və onun məqamına mərifəti olsun. Məclisin ədəb və qaydalarını tanıyıb, əxlaq və nəzakətin əksinə olan bir əməlin ondan baş verməməsinə çalışsın. Mütəal-Allahın qonağı gərək, Həzrət Zul-Cəlalın Allahlıq məqamına arif olsun, onu tanısın. Elə bir məqamı ki, pak imamlar (ə) və böyük ilahi peyğəmbərlər (ə) həmişə onu daha kamil tanımaq istəyiblər və belə bir nur və əzəmət mədəninə əl tapmağı arzu ediblər; "İlahi qəlb gözlərimizi öz görüşün nuruyla işıqlandır, ta nur pərdələrindən keçib, əzəmət və cəlal mədəninə qovuşsun.”("Füruği-Kafi" 4-cü cild. )\nAllah ziyafəti, elə həmin "əzəmət mədənidir”. Allah Təbarək və Təala bəndələrini nur və əzəmət mədəninə daxil olmaq üçün dəvət edibdir. Lakin, bəndə layiq olmasa, belə əzəmətli və cəlallı məqama daxil ola bilməz. Allah Təala, bəndələrini bütün xeyir və yaxşılıqlara, çoxlu ruhani və mənəvi ləzzətlərə dəvət edibdir. Amma, belə bir ali məqamda olmağa hazır olmasa, daxil ola bilməz. Ruhi aludəçiliklə, rəzilə əxlaqla, qəlbin günahları ilə rübubiyyət məhzərində necə hazır olmaq olar və əzəmət mədəni olan Rəbbin, qonaq sarayına necə daxil olmaq olar? Bu, ləyaqət və hazırlıq istəyir.\nÜzüqaralıqla, zülmət pərdələrinə bükülmüş aludə ürəklə bu ruhani məna və həqiqəti dərk etmək olmaz. Gərək, bu pərdələr yırtılsın və ürəklərə çəkilmiş, Allah vüsalına mane olan qara örtüklər kənar olunsun ki, nurani və əzəmətli ilahi məclisə daxil ola biləsən.\nCategory: Əbədi səadət yolu | Views: 775 | Added by: Islam_Kitabxanasi | Rating: 0.0/0


Siyasi Partiyanın fəaliyyətinə dövlət dəstəyi və Siyasi Partiyanın ölkənin daxili və xarici siyasətində sağlam fəaliyyəti » Atatv.az\nSiyasi Partiyanın fəaliyyətinə dövlət dəstəyi və Siyasi Partiyanın ölkənin daxili və xarici siyasətində sağlam fəaliyyəti\nHər bir siyasi partiyanın fəaliyyəti dövlətin ərazi bütövlüyünə, suverenliyinə, konstitutsiya quruluşuna, iqtisadi və maliyyə inkişafına, vətəndaş azadlıq və həmrəyliyinə, demokratiyanın qorunub saxlanmasına yönəlməli və mütəmadi olaraq ölkə vətəndaşının yaşayış səviyyəsinin yaxşılaşdırılmasını təmin edən real təkliflər planına əsaslanan iqtidar-müxalifət prinsipləri çərçivəsində qurulmalıdır. Bu prinsiplər çərçivəsində iqtidar-müxalifət ideyalarının birləşməsi ölkənin iqtisadi və siyasi dayaqlarının daha güclü olmasına və milli mənafelərin qorunmasına xidmət etmiş olur.\nBütün demokratik dövlətlərdə olduğu kimi Müstəqil Xalq Partiyası rəsmi dövlət qeydiyyatına alınanadək olan dövrdə və rəsmi dövlət qeydiyyatına alındığı andan da bu prinsiplər əsasında fəaliyyət göstərir və təbliğatını qurur. Heç bir siyasi partiya rəhbərinə və partiya üzvlərinə siyasi fəaliyyəti şəxsi mənafeləri və narazılıqları çərçivəsində qurmasına icazə verilmir. Çünki siyasi partiyanın fəaliyyəti ümumxalq mənafeyinə söykənir. Siyasi cəhətdən düzgün maarifləndirilmiş hər bir vətəndaş ölkəsinin, dövlət və dövlət atributlarının, millətinin qədrini bilən və peşəkar təmsilçiyə çevrilən vətəndaş hesab olunur.\nBu gün Azərbaycan reallığında cöx təəssüf doğuracaq bir haldır ki, istər iqtidarda, istərsədə müxalifətdə təmsil olunmasından asılı olmayaraq yalnız barmaqla sayılası ziyalı və ya sadə təbəqədən olan insanlarımız belə bir vətəndaş statusu qazana biliblər. Belə bir vəziyyət bəzi iqtidar və müxalifət nümayəndələrinin şəxsi mənafelərini ümumxalq mənafelərindən üstün tutmasından irəli gəlib. Prezident İlham Əliyevin başladığı köklü islatlar bütün bu neqativləri cox qabarıq şəkildə üzə çıxartdı və şəxsi ambisiyalarına görə ifşa olunanlar göz qabağındadır. Bütün baş verənlərə - dövlət qeydiyyatına alınmış partiyalardan cüzi istisnalar olmaqla istər pandemiya ilə istərsədə mövcud iqtisadi-siyasi vəziyyət barədə dünyada gedən proseslər və dövlət tərəfindən görülən işlərlə bağlı heç bir siyasi rəy bildirilmir, maarifləndirilmə işi aparılmır, aparılsada yalnız görnüş xatirinə edilir. Ölkədəki vəziyyətin vətəndaşlar tərəfindən döğru və düzgün dərk edilməsi təbliğatı siyasi partiyaların sağlam düşüncə və fəaliyyət prinsipinə cevrilməlidir.\nTəqdirə layiq haldır ki, 07.07.2020-ci il tarixində Milli Məclisdə təmsil olunan siyasi partiyaların sədrləri və nümayəndələri tərəfindən Azərbaycanda siyasi partiyalar arasında geniş müzakirələrin aparılması üçün videokonfrans formatında görüş keçirilib və görüşdə Azərbaycan Respublikası Prezidenti Administrasiyasının Siyasi partiyalar və qanunvericilik hakimiyyəti ilə əlaqələr şöbəsinin müdiri Ədalət Vəliyev də iştirak edib. . Parlament cəmiyyətdə mövcud olan əsas siyasi qüvvələrin, cərəyanların və fikirlərin bütün spektrini tam əks etdirir, siyasi dialoq, milli və dövlətçilik məsələləri ətrafında əməkdaşlıq Azərbaycanda siyasi münasibətlərin sağlam zəmində qurulmasına xidmət edir.\n“Azərbaycanda yeni siyasi konfiqurasiya: Pandemiya dövrü və yeni çağırışlar” mövzusunda keçirilən görüşdə çıxış edən Milli Məclisin sədri Sahibə Qafarova ilk dəfə olaraq müxalifət nümayəndəsinin Milli Məclis Sədrinin müavini vəzifəsinə seçilməsini, müxalifət nümayəndələrinin həm sədr, həm də müavin vəzifələrində parlamentin komitələrinə başçılıq etmələrini bildirib. Prezident Administrasiyasının şöbə müdiri Ədalət Vəliyev Prezident Administrasiyasında ilk dəfə olaraq xüsusi struktur bölməsinin yaradılmasının ölkə rəhbərliyinin siyasi partiyalarla müntəzəm iş aparılması, sağlam əməkdaşlığın qurulması, habelə Milli Məclis ilə daha nizamlı əlaqələrin təşkili işinə verdiyi əhəmiyyətdən irəli gəldiyini diqqətə çatdırıb. Həmçinin pandemiya dövründə ölkədəki siyasi partiyaların mütləq əksəriyyətinin dövlət başçısının siyasətini yaxından dəstəklədiyini, Azərbaycanda iqtidar ilə müxalifət arasında milli maraqlar naminə indiyədək müşahidə edilməyən yaxınlaşmanın və ölkənin siyasi mühitində sağlam əməkdaşlıq şəraitinin meydana gəldiyini vurğulayıb. Belə bir addım ölkədə siyasi sistemin yeni konfiqurasiyasına yol açmaqla yanaşı, Milli Məclisdə gedən proseslərə müsbət təsir göstərir və artıq başa çatmış yaz və növbədənkənar sessiyalarda parlamentin uğurla fəaliyyət göstərməsi, eləcə də buna münasibətdə ümumi ictimai rəyin müsbət olması islahatların uğuru kimi qiymətləndirilə bilər.\nMilli Məclisdə təmsil olunan siyasi partiyaları təmsil edən deputatlar müxtəlif mövzularda; siyasi partiyalar arasında saglam dialoqun qurulması, fəaliyyəti gözə çarpmayan bəzi siyasi partiyaların dövlət qeydiyyatına yenidən baxılması, aktiv fəaliyyət göstərən siyasi partiyalara ofislərin ayrılması, maliyyə dəstəyinin göstərilməsi, Partiya fəalları ilə görüş və iclasların keçirilməsi məqsədi ilə iclas zalının ayrılması ilə dövlət dəstəyinin artırılması üzrə çıxışlar ediblər. Ölkə Prezidentinin təşəbbüsü və iradəsi ilə Azərbaycanda artıq siyasi islahatların yeni mərhələsi başlanıb, siyasi sistemin yeni konfiqurasiyası formalaşmaqdadır və bu, iqtidar-müxalifət münasibətlərinin müzakirələr vasitəsilə inkişaf etdirilməsinə söykənir.\nQeyd olunanlara əsasən Müstəqil Xalq Partiyası ümumi və bəyəniləcək müraciətlə çıxış edir;\n-\tFəaliyyətdə olan siyasi partiyalar arasında siyasi sağlam münasibətlərin qurulması, vətəndaşlar arasında siyasi maarifləndirmə işinin aparılması, vətəndaş həmrəyliyinin yaranması, dövlətin apardığı islahatlara dəstəyin göstərilməsi və iştirakçısına çevrilməsi məqsədi ilə siyasi partiyalara dövlət dəstəyinin gücləndirilməsi;\n-\tSiyasi partiyanın ofis və iş şəraiti ilə təmin olunması, maliyyə dəstəyinin göstərilməsi;\n-\tPandemiya dövründə video görüşlərin keçirilməsi məqsədi ilə lazımı avadanlıqlarala təmin olunması;\n-\tHeç bir siyasi fəaliyyəti olmayan və ya xarici dəstəyə arxalanmaqla təxribatçılıq fəaliyyəti göstərən siyasi partiyaların dövlət qeydiyyatı məsələsinə yenidən baxilmaqla fəaliyyətlərinə hüquqi qiymət verilməsi;\n-\tSiyasi partiyaların dövlətin iqtisadi və siyasi gücünün möhkəmləndirilməsinə, vətəndaşın maddi və mənəvi vəziyyətinin yaxşılaşdırılmasına yönələn proqram və təkliflərinə sağlam münasibət göstərilməsi;\n-\tKütləvi informasiya vasitələrində və sosia şəbəkələrdə aktiv iştirakına lazımı dövlət dəstəyinin göstərilməsi.\nSiyasi partiyaların sağlam siyasi fəallığının aktivləşdirilməsi;\n-\tHər bir siyasi partiya siyasi fəalları içərisində və siyasi fəalları ilə ümumi vətəndaşlar arasında ideoloji fəaliyyətini gücləndirməli;\n-\tSiyasi fəallarının kütləvi informasiya vasitələrində və sosial şəbəkələrdə fəal iştirakını təmin etməli;\n-\tÜmumi vətənpərvərlik ruhunun yaradılması və dövlətin gördüyü təqdirəlayiq tədbirlərin dəstəklənməsinə səy göstərməli;\n-\tMənfi rəy yaradan və vətəndaşın maddi və mənəvi hüquqlarına toxunan dövlət tədbirləri ilə bağlı sağlam fikirlərini bildirməli;\n-\tSağlam siyasi maarifləndirmə işi aparmalı;\n-\tKütləvi informasiya vasitələrində və sosial şəbəkələrdə vətəndaşa çaşdırıcı və təxribat xarakterli informasiyalara dərhal fikir bildirməklə saglam rəy formalaşdırmaq;\n-\tVətəndaşla dövlət arasında saglam mühitin yaradılmasına dəstək olmaq;\n-\tPandemiya dövründə video görüşlərin keçirilməsinə üstünlük vermək;\n-\tAyr-ayrı fərdlərin neqativ əməllərinin fəsadlarını ümumi dövlətçilik mənafeyinin pozulmasına yönəltməmək;\n-\tMövcud vəziyyətdə və mövcud proseslərdə, torpaqların işğaldan təmizlənməsində vahid dövlətçilik prinsipi ilə çıxış etmək, yaranmış vəziyyətə dərhal sağlam fikirlərlə ümumi mənafeyə xidmət etmək.\nQeyd olunan prinsiplər əsasında dövlətin dəstəyi və siyasi partiyanın aktiv fəaliyyəti dövlət maraqlarının və demokratiyanın inkişafına dövlətin iqtisadi və siyasi gücünün möhkəmləndirilməsinə xidmət edir. Mövcud vəziyyətdə bu prinsiplərin tətbiqi zəruridir.


Şəmkir İcra Hakimiyyətinin yanında inəklər otlayır – “İstiqlal” parkında biabırçı mənzərə » Teref.az\nŞəmkir İcra Hakimiyyətinin yanında inəklər otlayır – “İstiqlal” parkında biabırçı mənzərə\nŞəmkir küçələrinin zibil içində olması, rayonda hökm sürən antisanitariya haqda “Yeni Müsavat”ın ötən saylarında “Şəmkirdə zibil korrupsiyasından kimlər qazanır” sərlövhəli reportaj təqdim etmişdik.\nŞəmkirin əsas küçələrində, Şəhidlər Xiyabanı önündə belə çirkabın dizə çıxdığını müşahidə etmiş, oxucularımızla bölüşmüşdük. Şəmkirdə hələ də vəziyyət dəyişməyib, üstəlik bir qədər də qəlizləşib. Artıq inəklər şəhərin mərkəzində, düz rayon icra hakimiyyətinin 1 addımlığındakı “İstiqlal” parkında otlayırlar. Dahi Üzeyir Hacıbəyovun, cümhuriyyəti şeirlərində quran şair Əhməd Cavadın heykəlləri önündə indi heyvanlar gəzir. Bu o vaxt baş verir ki, rayona “DOST” mərkəzi xətti ilə 550 işçi ştatı verilib. Hər ay həmin şəxslərə minimum əmək haqqı ödənişi gerçəkləşdirilir. Haradadır 550 işçidən 3-ü, 5-i? Yəni həmin 550 nəfərdən “İstiqlal” parkına ayrılan işçisi qüvvəsi olmayıb?\nŞəmkirdə inəklərin mərkəzi parkda “parad”ı rayonda pul yığımı xəbərlərinin dolaşdığı bir vaxta təsadüf edib. Belə xəbərlər var ki, Alimpaşa Məmmədov kənd icra nümayəndələrindən, bələdiyyə sədrlərindən pul yığdırır. İddia olunur ki, şəhərin abadlığı adı ilə toplanan pullar əslində “JEK” rəisi Teymur Hacıyevi “təmizə” çıxarmaq üçün toplanır. Ümumilidə toplanan məbləğin 200 min manat civarında olduğu bildirilir. Yada salaq ki, Teymur Hacıyev bu il aprelin 2-də bankomatdan fəhlələrin əvəzindən maaş alarkən “iş başında” yaxalanıb. Yayılan məlumatlardan belə aydın olurdu ki, “JEK” rəisi 2 ay izlənilib, nəhayətdə bankomatdan 32 “ölü can”ın adına olan bank kartı ilə pul çıxararkən, necə deyərlər, “veşdok”la tutulub. Onun barəsində cinayət işi başlanıb, Baş Prokurorluq bu haqda məlumatları təsdiqləyib. Teymur Hacıyev hazırda ev dustağıdır. Bu olayı Şəmkirdə bilməyən yoxdur, hər kəs maraqla arestant rəisin cinayət işinin hansı sonluqla nəticələnəcəyini gözləyir. Teymur Hacıyevin isə əlinə vurulacaq qandalın bir halqasının da onu bu işlərə məcbur edənin qoluna vurulacağını başçıya çatdırması xəbəri də vardı...\nBelə görünür ki, Teymur Hacıyev istəyinə nail olmaq üzrədir. Maraqlıdır ki, Alimpaşa Məmmədov 200 min manata Teymur Hacıyevi “zibil”dən təmizləyə biləcəkmi?\nYada salaq ki, Əmək və Əhalinin Sosial Müdafiəsi Nazirliyi Şəmkir rayonuna “DOST” mərkəzi xətti ilə məhz təmizlik işləri üçün 550 nəfərin işlə təminatını həyata keçirir. Hər ay bu məqsədlə dövlət büdcəsindən hər bir fəhləyə 180 manat əməkhaqqı da kəsilib. Şəmkirdə “DOST”dan fəhlələrin əməkhaqları hər ay alınsa da, 550 fəhləni görən olmayıb. “İstiqlal” parkında inəklərin rahat şəkildə gəzib-dolaşması deyilənləri bir daha təsdiqləmiş olur.


Dağıstanda antiterror emeliyyatı aparılır - Azadliq Xeber\nDağıstanda antiterror emeliyyatı aparılır\nDağıstanda antiterror əməliyyatı aparılır\n07 İyul 12:05\nxeber – Hələlik əməliyyatlar barədə ətraflı məlumat verilmir.\nDağıstanda antiterror əməliyyatı rejimi tətbiq edilib. Azadlıq.az xəbər verir ki, anspress-in “rbc.ru” saytına istinadən verdiyi məlumata görə, bu barədə Milli Antiterror Komitəsinin Qərargahından bildirilib. Məlumata görə, iyunun 7-nə keçən gecə antiterror əməliyyatı rejimi Qarabudağkənd rayonunda elan edilib:\n“İyunun 7-nə keçən gecə qanunsuz silahlı birləşmələrin, onların havadarlarının və iştirakçılarının müəyyən edilib saxlanılması istiqamətində xüsusi tədbilərin keçirilməsinə başlayıb. Keçirilən antiterror tədbirləri zamanı bəzi xüsusi əməliyyat-axtarış tədbirləri görüləcəyi üçün müvəqqəti məhdudiyyətlər əhali üçün olacaq. Hazırda əməliyyat-axtarış tədbirləri davam etdirilir”.\nHələlik əməliyyatlar barədə ətraflı məlumat verilmir.\nBundan əvvəl də bir neçə dəfə Dağıstanda antiterror əməliyyatı rejimi tətbiq edilib. Sonuncu belə rejim iyunun 30-də Dağıstanın üç rayonda qanunsuz silahlı birləşmələrin müəyyənləşdirilməsi, onların havadarlarının ləğv edilməsi və iştirakçıların axtarışı məqsədi ilə edilib. Həmin əməliyyatlar Xunzaxs, Qubins və Şamil rayonlarında keçirilib.


İrəvan niyə son atəşkəsi də pozdu? – Pol Qoblun cavabı - 2020biz.az\nAnasayfa / Gündəm / İrəvan niyə son atəşkəsi də pozdu? – Pol Qoblun cavabı\nBu xəbər 29 dəfə oxunmuşdur.\nBu sözləri 2020biz.az-a açıqlamasında ABŞ Dövlət katibinin keçmiş müşaviri Pol Qobl Azərbaycan və Ermənistan arasında əldə olunmuş üçüncü humanitar atəşkəsdən sonra erməni tərəfinin atəşkəsi pozmasını şərh edərkən deyib.\n“Hər iki tərəfin bu atəşkəsi görməzlikdən gəlməsi üçün səbəbləri var: Azərbaycan tərəfi irəlilədiyi üçün, Ermənistan tərəfi isə döyüşün davam edəcəyi halda Rusiyanın onun tərəfində olacağına ümid etdiyi üçün”, – deyə o bildirib.\nHacıyevdən Daşkəsəndəki yanğınla bağlı – Açıqlama


Siqaretin Ziyanları - SAGLAMHEYAT.NET\nSAĞLAMLIQ Siqaretin zərərləri\n29 Sentyabr 2018 29 Sentyabr 2018 DR.Hüseyn Esgerov\t0 Comments siqaret oldurur, siqareti agiz iyi yaradir, siqareti atmaq, siqareti tergitme yollari, siqaretin faydalari, siqaretin ureye tesiri, siqaretin yaratdigi xestelikler, Siqaretin ziyanlari, usaqlarin siqarete meyil etmesi\nSiqaretin və siqaret tüstüsünün tərkibi dəyişkən xüsusiyyətli zərərli maddələrdən ibarətdir. Aparılan araşdırmalar siqaret tüstüsündə 500000-dən çox zərərli maddə olduğunu ortaya çıxarmışdır. Bu maddələrin böyük bir qismi xərçəng xəstəliyinə səbəb olur.\nSiqaret tüstüsü tütün bitkisi yarpaqlarının tam yanmaması nəticəsində əmələ gəlir. Siqaret tüstüsünün tərkibindəki maddələr qaz və ya dənəcik halında olur.\nSiqaret tüstüsün tərkibindəki maddələrə müxtəlif faktorlar təsir edir.\nsiqaret kağızının xüsusiyyətləri\nfiltr və tütünə əlavə edilən qatqı maddələri\nbunların başlıcalarıdır. Aparılan tədqiqatlar təxminən bir nəfəs çəkilişi siqaret tüstüsündə 300 milyon ilə 3.5 milyard arası zərərli dənəciklərin olduğunu ortaya qoymuşdur. Gündə bir paket siqaret çəkən bir insanın ildə 70.000 dəfə tüstü udmağını düşünsək, siqaret çəkənlərin məruz qaldığı zərərli maddə miqdarı aydın olar. Bu səbəblə mütəmadi siqaret çəkənlərin müxtəlif xəstəliklərə yoluxması faktı təəccüblü deyil.\nNikotin siqaret tüstüsündə dənəcik halında olan və asılılığa gətirib çıxaran əsas maddədir.\nSinir sisteminə təsir edir, ürək və qan-damarların işini pozur. Nikotinin təsiri nəticəsində qan təzyiqi və nəbz sürətində artım ortaya çıxır. Bu səbəblə ürək daha çox sıxılır və ürəyin oksigen ehtiyacı artır.\nKarbonmonoksit siqaret tüstüsündə qaz halında olan zərərli maddələrin ən əhəmiyyətlisidir.\nTütünün tam yanmaması nəticəsində ortaya çıxır. Siqaret tüstüsün 2-6%-i karbonmonoksitden yaranmışdır. Siqaret çəkənlərin qanındakı karbonmonoksit səviyyəsi siqaret çəkməyənlərə görə 2-15 qat daha çoxdur. Karbonmonoksit hüceyrələrin qandakı oksigeni istifadə etməsinə mane olur.\nTütünün insan orqanizminə ziyanları haqqında nə qədər təbliğat aparılsa da təəssüflər olsun ki, ondan istifadə edənlərin sayı getdikcə artmaqdadır. Hələ 1970-ci ildə Ümumdünya Səhiyyə Assambleyası ağciyər və ürək-damar xəstəliklərinin inkişafına,həmçinin bronxial xərçəng, xroniki bronxit, emfizema və bir çox xəstəliklərə səbəb olan siqaret çəkmənin ciddiliyini dərk edərək dünyanın bütün səhiyyə orqanlarına müraciət etmiş, problemə qarşı lazımi tədbirlərin görülməsinin vacibliyini bildirmişdir. Həmin dövrdən başlayaraq dünyanın bir çox ölkəsində siqaretə qarşı təbliğat kampaniyaları başlamış və bu kampaniyalar bu gün də davam etdirilməkdədir.\nÜmumdünya Səhiyyə Təşkilatının hesablamalarına görə,dünyada hər il təxminən 5 milyona yaxın insan siqaretin zəhərli təsiri nəticəsində dünyasını dəyişir. 2020-ci ildə isə bu rəqəmin 2 dəfə artacağı gözlənilir.\nSiqaretin yaratdığı xəstəliklər\nDaimi bir şəkildə siqaret çəkilməsi, dəri quruluşunu pozaraq qırışıqlıqlara gətirib çıxarır. Bundan əlavə dişlər saralır və qaralır, dırnaqlar zəifləyir.\nSiqaret çəkmək dişlərin çürüməsinə və nəticədə tökülməsinə səbəb olur.\nSiqaret çəkənlərin ürək xəstəliyinə tutulma riski çəkməyənlərə nisbətdə 4 qat daha çoxdur.\nGündə 25 ədəd siqaret çəkmək 30 qat daha çox qırtlaq xərçənginə tutulma riskini artırır. Bu da əvvəlcə tələffüz çətinliyinə, irəliləyən mərhələlərdə isə tamamilə danışıq qabiliyyətinin itməsinə səbəb olur.\nBoğaz xərçəngi xəstəliyinə 80% siqaret səbəb olur.\nSiqaret çəkənlərin mədə və ya bağırsaq xərçənginə tutulma riski çəkməyənlərdən 2 qat daha çoxdur.\nQaraciyər xərçəngi xəstəliyinin 80%-i siqaretin təsirindən olur.\nSiqaret çəkən qadınlarda vaxtından 5-10 il əvvəl menapoz baş verir. Bu da sümüklərin daha tez incəlməsinə və əriməsinə səbəb olur.\nVaxtından əvvəl doğum\nGündə yalnız 5 ədəd siqaret çəkən hamilə bir qadının vaxtından əvvəl doğum etməsi, ya da olduqca kiçik və sağlam olmayan bir körpə doğma riski inanılmaz ölçüdədir.\nSiqaret çəkmək, bədənin insulin ifraz etmə qabiliyyətini azaldır. Bu da şəkər xəstəliyinə yol açır.\nAğciyərlər zəiflədiyi üçün, bədənə çox az oksigen yayılır. İnsan bədəni bu çox az miqdardakı oksigeni daxili orqanlara paylamaq məcburiyyətində qalır. Buna görə ürəyə ən uzaq orqanlar olan barmaq uclarından etibarən hüceyrələr sürətlə zəncirvari olaraq ölür. Çox vaxt qollar, ya da ayaqlar kəsilə bilər.\nBu xərçəngə tutulmağın səbəbi məhz siqaret çəkməkdir\nİnfarktın baş vermə səbəbi də siqaretdir.\nUzun illər siqaret çəkən insanlarda nəinki infarkt, bir sıra xəstəliklər də baş verir ki, bu da aşağıdakılardır:\niştahanı pozur, həzm prosesi çətinləşir, rənglər saralır, mədə yarasının əmələ gəlməsinə səbəb olur, dodaq, dil və yemək borusu xərçənglərinin mənbəyi olur, öskürək yaranır. Xroniki bronxitə və enfizemaya səbəb olur. Qırtlaq və ağciyər xəstəlikləri siqaret zəkənlər arasında daha çox müşahidə olunur (90 %).\nDamar divarlarının elastikliyinin azalmasına gətirib çıxardır. Qol və ayaq damarlarında tıxanmalar əmələ gəlir.Qanqrena baş verir. Beyin qidalandıran damarlar elastiklikdən məhrum olur. İflic olma hadisələri meydana gələ bilir. Bu gün miokard infarktı bütün ölkələrin aktual probleminə çevrilib. Siqaret çəkənlərlə çəkməyənlər arasında müqayisə aparılsa 10% çəkməyən insanlar daha sağlam olur və uzun ömür sürür. Bunlar azmış kimi damarlarda kirəcləşmə yəni ateroskleroz baş verir.\nSiqaret çəkən insanın yanında oturanlar da bundan zərər çəkir.\nBelə ki, onun pis qoxusu və tüstüsü hətta sağlam adamın boğazını qıcıqlandırır. Əlbəttə ki, bu sadaladıqlarımız siqaretin verdiyi zərərin 50% deyil. Statistika da güstərir ki 1 siqaret insan ömrünü 5 dəqiqə azaldır.\nSiqaret bədəndə 17 növ xərçəng xəstəliyi yaradır\nİnsanlar siqaretin törətdiyi xəstəlikləri dərindən anlasalar, bəlkə də bu vərdişdən bir çox insanlar imtina edər, tüstüsüz sağlam həyat tərzinə üstünlük verərlər.\nSiqaret yaşından asılı olmayaraq hər bir şəxsə mənfi təsir göstərir və orqanizmdə bir çox xəstəliklər yaradır. Siqaretin yaratdığı ən ağır xəstəlikdən biri də xərçəngdir. Siqaret bədəndə 17 növdə xərçəng xəstəliyinin yaranmasında əsas rol oynayır. Ağ ciyər xərçəngi,qida borusu xərçəngi, tənəffüs üzvləri xərçəngi və s.\nSiqaret nikotin və menoksidkorben kimi öldürücü tərkib hissəsi ilə bədən üzvlərində, ağciyər və ba\nğırsaqlarda ölümlə nəticələnən xərçəngyaradıcı virusların törənməsinə zəmin yaradır. Adamlar siqareti çəkməyə başlayan kimi, onun mənfi təsirlərinə məruz qalır. İnsanlar siqaretin tərkibində olan nikotinə alışırlar.\nNikotin alkoqol və kokain qədər güclü təsirə malikdir.\nBunun nəticəsi olaraq tütün ağ ciyərlərdə xərçəng xəstəliyinin yaranmasına zəmin yaradır. Ağız boşluğu, qida borusu, böyrək, dalaq və mədəaltı vəzidə xərçəng xəstəliyi çox hallarda siqaret çəkmək nəticəsində əmələ gəlir.Siqaretin tərkibi müxtəlif zəhərli və xərçəngtörədici maddələrlə doludur. Belə ki, siqaretdə 4560 zəhərli, 60-dan çox xərçəngə səbəb olan maddə aşkar edilib.Siqaret çəkmək insan sağlamlığına ziyan yetirməklə yanaşı, beyinin iş fəaliyyətinin ölçüsünü azaldır. Tədqiqatçılar 11-64 yaş arası şəxslərin qavrama dərəcəsini ölçərkən bu nəticəyə gəliblər ki, uzun illər boyu siqaret çəkən şəxs qocaldıqda sağlam və geniş fikrə, dərin düşüncəyə malik olmur.\nEyni zamanda siqaret:\niştahanı azaldaraq qidanın həzmini ağırlaşdırır\nsümük boşluğu və digər ciddi problemlərə səbəb olur\nyuxu sistemini qarışdırır və oyanmanı çətinləşdirir\nümumi iş qabiliyyətini və fəalliyyəti azaldır\ngörmə qabiliyyətini çətinləşdirir\nağız boşluğunda pis qoxu yaradır.\nÇəkilən siqaretin miqdarını azaltmaq yaxşıya apara bilər\nÇəkilən siqaretin sayını azaltmağın mənasız olduğu qənaətinə gəlmək səhvdir.\n“Nikotinin köməyilə – ya nikotin yapışqan və ya elektron siqaret vasitəsilə – çəkdikləri siqaretin miqdarını azaltmağa cəhd edənlər üçün uzunmüddətli baxımdan siqareti tamamilə buraxmaq ehtimalı artır və bununla siqaret çəkməyin yaratdığı riskləri azaltmağa imkanlar yaranır.\nNikotinə asılılıq insanları siqaret çəkməyə davam etdirir, lakin əsas ziyanı vuran siqaret tüstüsündəki qətrandır”.\n“Elektron siqaretlər daha az ziyanlıdır, ancaq siqareti tamamilə buraxdığınız halda”.\nSiqaretin böyük bəlalarından biri də onun passiv şəkildə yayılmasıdır. Belə ki, siqaret çəkən şəxsin yanında durmaq və ya onunla təmasda olmaq nəticəsində tütünün zəhərli maddələri insan orqanizminə daxil olur kı, bu da passiv tütün çəkmə adlanır. Bundan ən çox əziyyət çəkənlər isə uşaqlardır. Siqaretin fəsadlarının nə demək olduğunu bilməyən uşaqlar onun tüstüsünü qəbul edirlər. Bu onların hələ tam formalaşmayan orqanizminə dəhşətli dərəcədə mənfi təsir göstərir. Gələcəkdə bir çox xəstəliklərin yaranmasını sürətləndirir.\nƏgər hər hansı valideyn siqaret çəkirsə, öz övladı ilə təmasda olarkən nəfəs alanda belə uşağa mənfi təsir göstərir, onu infeksiyalara yoluxdurur. Təhqiqatlar müəyyən edib ki, uşaqlarda infeksiyanın 13 %-i ətrafdakıların siqaret çəkməsi nəticəsində yaranır.\nSiqaretdən aktiv şəkildə istifadə edən uşaqlar və ya yeniyetmələrdə isə vəziyyət daha acınacaqlıdır. Onlarda sonsuzluq, kütbeyinlik, əsəb kimi xəstəliklərin yaranması qaçılmazdır.\nPsixi pozğunluqları olan adamlar sağlam adamlara nisbətən 4 dəfə çox siqaret çəkirlər. Alimlər qrupu əksəriyyəti şizofreniyadan əziyyət çəkən 280 pasientin vərdişlərini tədqiq etmişlər.\nPsixoanalitiklərin fikrincə, siqaretçəkmə oral (ağız) zonasının qıcıqlanması ilə əlaqədardır. Bu isə körpənin həyatda aldığı ilk ləzzətdir: o, süd soran zaman doyur və müdafiə hissi alır. Bu cür mövqedən yanaşılarsa, bu, narahatçılıq, gizlənmə həvəsi, gərginlikdən qaçmaq əlamətidir. Məhz buna görə də siqaret çəkmə hallarına psixi cəhətdən xəstə olan adamlarda sağlam adamlara nisbətən daha çox rast gəlinir.\nQadınların tütünə aludəçiliyi daha təhlükəlidir\nDünya Sağlamlıq Təşkilatlarının məlumatına görə siqaret qadınlara kişilərə nisbətən ikiqat mənfi təsir göstərir. Gündəlik həyatda çətinliklərlə qarşılaşan xanımlar kişilərdən fərqli olaraq daha çox stres keçirirlər və bu stresi aradan qaldırmaq üçün siqaret çəkməyi üstün tuturlar. Bu stres qadınları siqaretdən asılı edir və onu tərgitməkdə çətinlik törədir.\nHamilə qadınlarda isə siqaret daha acınacaqlı fəsadlar törədir. Əgər hamilə qadın siqaret çəkirsə və yaxud siqaret çəkən şəxsin yanında tüstünü passiv şəkildə qəbul edirsə, hormonlara güclü təsir edən zəhərli maddələr onun gələcəkdə dünyaya gətirəcəyi körpənin orqanizminə birbaşa daxil olur və formalaşmaqda olan orqanizmdə bir çox xəstəliklərin yaranmasının başlanğıcı olur. Hamilə qadınların hələ doğulmamış uşaqları ana bətnində zərər çəkir. Cılız, zəif uşaqların doğumu, hətta ölü doğuşların ehtimalı artır.\nSiqaret çəkən qadın uşağı əmizdirən zaman nikotin ana südü vasitəsilə körpəyə keçir.\nTütünün qocalara təsiri\nSiqaret hamıya olduğu kimi, yaşlı insanlara da mənfi təsir göstərir. Onların bədənlərində olan hüceyrələrin zəifləməsini sürətləndirir, yuxusuzluq, taqətsizlik və digər problemlərin yaranmasına şərait yaradır. Siqaret çəkən yaşlı adamlar adətən əsəbi olur, hər şeyə emosional yanaşırlar. Dəridəki qırışların çoxalması, dişlərin tez tökülməsi kimi hallar daha tez baş verir.\nSiqareti tərgidə bilməmək bir bəhanədir\nTütündən istifadə edənlər gərgin və əsəbi olduqları zaman siqaret çəkməklə stresdən çıxdıqlarını güman edirlər. Lakin bu, heç də belə deyil. Sadəcə olaraq bu, insanlara psixoloji təsir edir və insanlarda belə təsəvvür yaradır. Həmin şəxslər düşünmürlər ki, bu yolla bədənlərini zəhərləyirlər.\nSiqareti hər bir şəxs tərgidə bilər. Bunun üçün heç bir vasitədən istifadə etmək lazım deyil.\nİnsan iradəsi bu pis vərdişi davam etməmək üçün ən yaxşı vasitədir. Əgər siqaret çəkən şəxs özündə iradə, özünəinam hiss edərsə, bunun öhdəsindən asanlıqla gələ bilər və siqaretdən birdəfəlik yaxa qurtarar.


Novruz Məmmədovdan ŞOK çıxış: “Bizə elə kütləvi hücum başlayıb ki, bunu təsəvvür edə bilmirik”\n29 Aprel 2015 - 08:28\nPrezident Administrasiyası rəhbərinin müavini, beynəlxalq əlaqələr şöbəsinin müdiri Novruz Məmmədov Diasporla İş üzrə Komitənin dəstəyi, Nizami Gəncəvi Beynəlxalq Mərkəzinin təşkilatçılığı ilə 3-cü Qlobal Bakı Forumunda çox kəskin çıxış edib.\nStrateq.az bildirir ki, müsavat.com- un əməkdaşının verdiyi məlumata görə, o, çıxışdan öncə Azərbaycan tərəfdən çıxış edənlərin sayının az olduğu üçün əlavə vaxt verilməsini xahiş edib. Ardınca isə aydın şəkildə “kimin üçün maraqlı olmasa, iclası tərk edib gedə bilər”, – deyib. Dövlət rəsmisi bildirib ki, vaxtilə universitetdə dərs dediyi zaman Azərbaycanın haqlı səsinin eşidiləcəyinə, haqq-ədalətin bərpa ediləcəyinə inandığını bildirdi: “Ancaq sonradan biz yanıldığımızı gördük və inamımız sındı. Azərbaycanın 20 faiz ərazisi işğaldadır. Bu gün bu münaqişə Minsk qrupunun monopoliyasına verilib. Ancaq hamı bilir ki, bu qrup münaqişəni həll edə bilməz. İlk dövrlərdə Dağlıq Qarabağ münaqişəsi ilə bağlı ədalətli mövqe ortaya qoyulsa, münaqişə həll edilsəydi, ondan sonra Gürcüstan, Moldova və Ukrayna ilə bağlı problemlər bəlkə də yaranmazdı”.\n“Əlbəttə, bizim nöqsanlarımız da çoxdur. Amma bu nöqsanlara bu cür yanaşmaq olmaz. Hər gün Azərbaycanı təzyiq altında saxlamaq iddiasını görürük. Nə üçün belə olmalıdır?” – deyə, N. Məmmədov gileyini də bildirib. Əlavə edib ki, Azərbaycanda demokratiya ilə bağlı problem ola bilər. Amma əgər Qərb səmimidirsə, nə üçün Azərbaycan ərazilərinin 25 ildən artıq işğal altında olması barədə bir mövqe ortaya qoymurlar: “İnsan hüquqları pozulursa, başa düşürəm bunu tənqid etmək lazımdır. Amma 25 ildir 1 milyon insanın haqı pozulub, niyə bir dövlət başçısı ortaya prinsipial mövqe qoymur, Qərb bir kəlmə demir. Bu gün beynəlxalq aləmdə ən böyük böhran ədalət böhrandır. Ədalət yoxdur. Bu vəziyyət nə Qərb üçün yaxşıdır, nə də bizimçün”.\nN.Məmmədov deyib ki, qədim yunanlarda olimpiada vaxtı düşmənçiliklər dayanardı: “Amma Azərbaycanda keçiriləcək Avropa oyunları ərəfəsində bizə elə kütləvi hücum başlayıb ki, biz bunu təsəvvür edə bilmirik. Bəlkə olimpiada bitərdi, sonra başlayardılar. Biz bildiklərimizin hamısını sizə desək, heyrətə gələrsiniz”.\nPA rəsmisi 2012-ci ildə “Avrovizion” ərəfəsində də eyni basqıların olduğunu dedi.\nPA rəsmisi deyib ki, Azərbaycan 24 illik müstəqilliyi dövründə Qərblə səmimi əməkdaşlıq edərək, bunun əvəzində yeganə bir şey istəyib: “Azərbaycanın ərazi bütövlüyünün işğaldan azad olunmasında ədalətli mövqe. Amma biz bunu görmədik. Avropaya olan səmimi münasibətimiz tükənir. Sanki, Azərbaycanı Liviya, Suriya dövlətinə çevirmək istəyirlər. Buna imkan verilməyəcək. Nə üçün Dağlıq Qarabağdan əlavə 7 rayon 24 ildir işğal altındadır. Amma bir dövlət bu məsələni qaldırmır. Niyə?!”.


“Brent” neftinin qiyməti son 3 ildə ilk dəfə 80 dolları ötüb | Report.az\n“Brent” neftinin qiyməti son 3 ildə ilk dəfə 80 dolları ötüb Dünya bazarlarında “Brent” markalı neftin qiyməti 2018-ci il oktyabrın 23-dən sonra ilk dəfə olaraq 80 ABŞ dolları səviyyəsini ötüb. Buna dünyada xammala olan tələbin təklifi üstələməsi səbəb olub.\n28 Sentyabr , 2021 12:26\nDünya bazarlarında “Brent” markalı neftin qiyməti 2018-ci il oktyabrın 23-dən sonra ilk dəfə olaraq 80 ABŞ dolları səviyyəsini ötüb. Buna dünyada xammala olan tələbin təklifi üstələməsi səbəb olub.\n“Report” “Prime” agentliyinə istinadən xəbər verir ki, Bakı vaxtı ilə 08.16-ya olan məlumata görə, Şimal dənizində hasil olunan “Brent” neftinin dekabr fyuçersləri 0,85% bahalaşaraq, 1 bareli 79,36 ABŞ dollarına satılıb. “Brent” neftinin noyabr fyuçerslərinin qiyməti isə 0,83% artıb və 1 bareli 80,19 ABŞ dolları təşkil edib. Gün ərzində qiymət 80,35 ABŞ dollarına çatıb.\nWTI neftinin noyabr fyuçerslərinin qiyməti 0,85% bahalaşaraq, 1 bareli 76,09 ABŞ dolları təşkil edib.\nQiymət artımı dünyada təklifin asta templərlə artması fonunda xammala olan tələbin yaxşılaşması perspektivləri ilə bağlıdır. Bazarlar həmçinin OPEC-in yeni proqnozunu gözləyirlər.\nRus versiyası Цена на нефть Brent впервые с осени 2018 года превысила 80 долларов


Media subyektlərinin biznes modelinə keçidinə dəstək istiqamətləri araşdırılacaq - Agentlik direktoru\nMedia subyektlərinin biznes modelinə keçidinə dəstək istiqamətləri araşdırılacaq - Agentlik direktoru\nMedia subyektlərinin iqtisadi müstəqilliyinin təmin edilməsi agentliyin əsas istiqamətlərindən biridir. Hazırda Medianın İnkişafı Agentliyi tərəfindən fəaliyyət planı hazırlanır. Həmin fəaliyyət planı çərçivəsində media subyektlərinin biznes modelinə keçidinə dəstək göstərilməsi istiqamətlərini araşdırmağa çalışacağıq.\nBunu yeni yaradılan Medianın İnkişafı Agentliyinin icraçı direktoru Əhməd İsmayılov media subyektlərinin iqtisadi müstəqilliyinin hansı formada gücləndiriləcəyi ilə bağlı suala cavab verərkən deyib.\nOnun sözlərinə görə, bu dəstək media subyektlərinin özləri tərəfindən yeni biznes modelə keçidlə bağlı təklifləri əsasında olan layihələr şəklində də ola bilər. Yaxud bu, Agentlik tərəfindən həmin media subyektlərinin biznes modelinin tətbiqinə dövlətin dəstəyi formasının müəyyən edilməsində özünü göstər bilər:\n”Biz hazırda bu fəaliyyətin həyata keçirilməsi istiqaməti üzrə araşdırma aparırıq. Bu istiqamətdə geniş müzakirələrin aparılması gözlənilir. Bu müzakirələr nəticəsində media subyektlərinin biznes modelinin formalaşdırılması yollarını müəyyən etməyə çalşacağıq”.\n18:15 Astara gömrük postunda avtomobildə 21 kq narkotik aşkar edilib\n18:10 AŞPA-nın vitse-prezidentləri seçilib\n18:01 Baş Prokurorluq dəniz quldurları tərəfindən öldürülən azərbaycanlı ilə bağlı məlumat yaydı\n17:31 Putin yanvarın 23-də Rusiyada keçirilən etiraz aksiyalarına münasibət bildirib\n17:28 MEDIA media və kommunikasiya siyasəti ilə bağlı silsilə seminarlara başlayıb\n17:19 Azərbaycanda rüşvət alan xəstəxana direktorunun tutulma görüntüləri - ANBAAN VİDEO\n17:15 XİN Ceyhun Bayramov və Cavad Zərifin görüşünə dair məlumat yayıb\n17:05 Xarici diplomların tanınması üzrə ödənişli xidmətin tətbiqinə başlanılıb\n16:39 ABŞ səfiri Rusiya Xarici İşlər Nazirliyinə çağırılıb\n16:29 Putin Navalnının onun haqqında hazırladığı “Putin üçün saray” filminə münasibət bildirib\n16:17 XİN: Vitaliy Milonovun Azərbaycan dövlətinə və xalqına qarşı qəbuledilməz ifadələr işlətməsini qəti şəkildə pisləyirik\n16:07 Birinci vitse-prezident Mehriban Əliyeva yenidən Azərbaycan Gimnastika Federasiyasının prezidenti seçilib\n16:05 Rusiya XİN: Lavrov-Zərif görüşündə Dağlıq Qarabağda vəziyyət əsas müzakirə mövzularından biri olacaq\n15:12 Hendrik Daems növbəti dəfə AŞPA-nın prezidenti seçilib\n15:10 İlham Əliyev İranın xarici işlər nazirini qəbul edib-YENİLƏNİB


Bakıda evden külli miqdarda pul ve qızıl oğurlanıb - Azadliq Xeber\nBakıda evden külli miqdarda pul ve qızıl oğurlanıb\n05.04.2016 / 18:30 xeber –\nBakıda evdən külli miqdarda pul oğurlanıb. Lent.az-ın məlumatına görə, Xətai rayon sakini, 1948-ci il təvəllüdlü Vaqif Əliyev 35-ci Polis Bölməsinə müraciət edərək bildirib ki, evindən 10 min manat pul və 4 min manatlıq qızıl oğurlanıb. Şikayətçi qeyd edib ki, aprelin 1-də saat 13-dən 22-dək evdə olmadığı müddətdə naməlum şəxs və ya şəxslər plastik pəncərəni sındırmaq yolu ilə evə daxil olublar.\nFaktla bağlı Xətai rayon Polis İdarəsində cinayət işi açılıb, araşdırma aaprılır.\nBakida ticaret merkezinin icraci direktoru ziyaretcileri hedeleyib\nBakida sevgilisini qetle yetirmekde teqsirlendirilen sexs apellyasiya sikayeti verib\nYAP Gence seher teskilatinin İX konfransi kecirilib\nCudo uzre beynelxalq turnirde ilk gunun qalibleri melum olub


20:30 22 Mart 2019\nO, sanki bu dünyaya insanları güldürmək üçün gəlmişdi. Hər səhnəyə çıxışı auditoriya üçün əsl bayrama çevrilirdi. Yüksək sənətkarlıqla yaratdığı obrazın xarakterini tamaşaçıya bütövlükdə çatdırırdı. Aktyorun mimika və jestlərdən məharətlə istifadəsi isə təkrarolunmaz bir sənətkarlıq nümunəsi idi. Femida.az Mədəniyyət Nazirliyinin rəsmi saytına istinadən xəbər verir ki, martın 22-si xalq artisti, Azərbaycan Dövlət Akademik Musiqili Teatrının yaradıcılarından olan Lütfəli Abdullayevin anadan olmasının 105-ci ildönümü tamam olur.


Kapitalizm nə vaxt işə yarayır? (VI hissə) | Muhasibat.Az\nBiznes həmişə istehsal xərclərini azaltmağa çalışırdı və bu, həmişə bir işçi ilə bağlı kapitalın artmasına gətirib çıxarırdı. Yüksək əməkhaqqı həmişə avtomatlaşdırma üçün stimul yaradır, yeni texnologiyalar əməkhaqqı artımına gətirib çıxarır və dairə yenidən başlayır. Nəticədə təhsilin inkişafı və hədəfli araşdırmalarla dəstəklənən özünü təkrarlayan bir sistem ortaya çıxırdı. Vaxt keçdikcə, qərb texnologiyası genişlənirdi və daha çox kapital cəlb edirdi. Bir çox yoxsul ölkələrdə isə bu baş vermirdi.\nBiz ixtisaslı və peşəkar olmayan işi ayrı-ayrılıqda təhlil etsək, əmək bazarı ilə texnologiya arasında daha ətraflı əlaqəni nəzərdən keçirə bilərik. Müxtəlif sektorlar ixtisaslı və qeyri-peşəkar işçilərin nisbətinə görə çox fərqlənir. Məsələn, 1910-cu ildə ABŞ-da domna peçlərində və poladəritmə zavodlarında 400 min fəhlədən 200 mini işləyirdi. Yəni, fəhlə qüvvəsinin yarısı, yerdə qalanı isə əsasən ixtisaslı işçilər idi.\nHəmin vaxtlarda işçilərin başlıca vəzifəsi materialların içəri daşınmasından ibarət idi. İxtisaslı işçilər isə mütəxəssislər idi, onlar konkret tapşırıqları yerinə yetirirdilər və ya işlərin təşkili ilə məşğul olurdular. Digər sahələrdə başqa cür nisbət hökm sürürdü: avtomobilqayırma sənayesində fəhlələr azlıq təşkil edirdi və ixtisaslı mütəxəssislərin sayı kifayət qədər çox idi. Mühəndislər, məsələn, avtomobillər üçün müxtəlif detalları hazırlayırdılar. Dülgərlər kuzovu hazırlayırdılar. Müxtəlif növ işlərin yerinə yetirilməsindən ötrü fərqli strategiyalardan istifadə olunurdu. Zaman keçdikcə həm ixtisaslı, həm də ixtisassız fəhlələr adi vəzifələri yerinə yetirən hər hansı bir orta ixtisasa malik işçilər ilə əvəz olunurdular.\nNövbəti cədvəl ABŞ və Böyük Britaniya üçün kapitala dəyərinə olan nisbətində ixtisalı və ixtisassız işçilər üçün əməkhaqqı səviyyəsini göstərir. 1900-cü ilə qədər ixtisassızlarla ixtisaslılar arasında çox kiçik fərq olub. Vəziyyət ixtisaslı işçilər üçün fərqlidir: ABŞ-da onların əməkhaqqı kapitalın qiymətinə nisbətən çox yüksəkdir ki, bu da texnologiyaların təkamülü baxımından ölkələr arasında əhəmiyyətli fərqlərə gətirib çıxarır.\nBiz niyə belə bir fərq görürük? Hər iki halda iqtisadiyyatın əhəmiyyətli dərəcədə artması olmuşdur. Böyük Britaniya dünya bazarına xidmət etmək üçün istehsalı artırıb, ABŞ isə qərb ərazilərinin mənimsənilməsinə çalışıb. Birləşmiş Ştatlarda ixtisassız əmək üçün tələbat artsa da, fermerlərin Avropadan axını əmək haqlarının artmasının qarşısını almışdı.\nBu əmək bazarının qloballaşması idi. İxtisaslı işçilər daha çox əməkhaqqı alırdılar. Çünki rəqabət yox idi, ixtisassız əmək isə mühacir-fermer axını səbəbindən maaşların yüksəlməsindən məhrum olmuşdu. Böyük Britaniyada sənaye iqilabının nəticəsi olaraq işçi qüvvəsinin artıqlığı müşahidə edilirdi, fermerlərin immiqrasiyası da yox idi, buna görə də maaşlarda heç bir fərq yox idi.\nVII hissəyə nəzər yetirmək üçün keçidə daxil olun